
Predgovor 


Pristup informacijama temeljno je demokratsko načelo i pravo svih građana u suvremenim 
demokracijama, koje omogućuje razvoj transparenine_ i otvorene javne vlasti, jača 
odgovornost javnog sektora, potiče korisnički orijentirano djelovanje javne uprave, suzbija 
Korupciju i povećava legitimitet institucija i povjerenje građana u vlast. 


Službenici za informiranje u tijelima javne vlasti ključne su karike u ostvarivanju Ustavom 
Republike Hrvatske zajamčenog prava građana na pristup informacijama. Osiguravajući 
provedbu Zakona o pravu na pristup informacijama neposredno omogućuju građanima brz, 
jednostavan i lak pristup svim informacijama za koje postoji obveza objavljivanja odnosno 
pružanje na zahtjev, ponovnu uporabu informacija, provedbu savjetovanja s javnošću, kao i 
javnost sjednica tijela javne vlasti. Za isto su po Zakonu i odgovorni, zajedno sa čelnicima 
tijela. 


Iz tih razloga, a vodeći se brojnim upitima, praksom i edukacijskim programima koje redovito 
provodimo za službenike za informiranje kako bismo osigurali primjenu Zakona i olakšali njih 
ov rad, pripremili smo e-publikaciju Primjena Zakona o pravu na pristup informacijama: 
Priručnik za službenika za informiranje u tijelima javne vlasti. Priručnik je namijenjen 
službenicima za informiranje u tijelima javne vlasti kao praktična pomoć prilikom rješavanja 
zahijeva za pristup informacijama i ponovnu uporabu informacija te ispunjavanju ostalih 
obveza temeljem Zakona o pravu na pristup informacijama. 


Priručnik je nastao je u okviru projekta 'Izrada e-priručnika o pravu na pristup informacijama 
za službenike za informiranje, građane, medije i civilno društvo', uz potporu Britanskog 
veleposlanstva u Zagrebu, na čemu smo osobito zahvalni. Priručnik je ujedno sastavni dio 
napora koji se u okviru Akcijskog plana za provedbu inicijative Partnerstvo za otvorenu vlast 
2014-2016 i Akcijskog plana 2015-2016 uz Strategiju suzbijanja korupcije 2015-2020 ulažu u 
napredovanje postupanja tijela javne vlasti u Republici Hrvatskoj u smislu otvorenosti i 
transparentnosti, kao i edukaciji korisnika prava na pristup informacijama. 


Nadamo se da će Vam Priručnik u svakodnevnom radu biti u pomoći u obavljanju Vaših 
zadaća. 

UVOD 


Pravo na pristup informacijama je pravo građana koje je zajamčeno međunarodnim i 
domaćim dokumentima, čije ostvarenje obuhvaća obvezu tijela javne vlasti da objavljuje 
informacije neovisno o postavljenom zahtjevu (tzv. proaktivni način) te mogućnost pristupa 
informacijama putem zahtjeva korisnika (tzv. reaktivni način). Osim toga predstavlja izuzetno 
važan alat za postizanje transparentnosti rada i odlučivanja tijela javne vlasti na svim 
razinama, jačanje odgovornosti i suzbijanja korupcije. 


S pravom na pristup informacijama usko je povezana ponovna uporaba informacija koja 
predstavlja nadogradnju prava na pristup informacijama budući da informacije koje su u 
posjedu tijela javne vlasti moraju biti dostupne, u određenom formatu i biti određene 
kvalitete, prije nego ih se može ponovno uporabiti za neku drugu svrhu od one za koju su 
izvorno nastale. Ponovna uporaba informacija je nastala kao rezultat potrebe za 
iskorištavanjem gospodarskih i drugih potencijala informacija koje tijela javne vlasti 
prikupljaju i obrađuju u okviru određenog djelokruga ili posla koji se uobičajeno smatra javnim 
poslom. 


Kao kraiki podsjetnik važno je ukazati da su Zakoni o pravu na pristup informacijama 
usvajani su u mnogim zemljama počevši od sredine 20. stoljeća, koji su u početku bili 
usmjereni na — osiguravanje pristupa informacijama na — zahtjev pojedinog korisnika. 
Razvojem suvremenog _ informacijskog društva, objava informacija putem internetskih 
stranica postala je osnovni način informiranja svih korisnika, a pružanje informacija na 
zahtjev postao je pomoćni način. 


Zakonodavni okvir prava na pristup informacijama u Republici Hrvatskoj može se pratiti kroz 
tri faze razvoja. Prva faza je započela 2003. godine kada je donesen Zakon o pravu na 
pristup informacijama.1 Druga taza u razvoju zakonodavnog okvira je 2010. godina kada je 
u Ustav Republike Hrvatske — dodana odredba kojom se jamči pravo na pristup 
informacijama koje posjeduju tijela javne vlasti i kada je donesen Zakon o izmjenama i 
dopunama Zakona o pravu na pristup informacijama.2 Treća faza u razvoju zakonodavstva 
započinje 2013. godine kada je dana 8. ožujka 2013. godine stupio na snagu novi Zakon o 
pravu na pristup informacijama 3 te potom i Zakon o izmjenama i dopunama Zakona o pravu 
na pristup inftormacijama4 dana 9. kolovoza 2015. godine. 


Zakonom o pravu na pristup informacijama je određeno da su ,ftijela javne vlasti“ dužna 
omogućiti ostvarivanje prava na pristup i ponovnu uporabu informacija te izvršavati druge 
propisane obveze. Tijela javne vlasti su: tijela državne uprave (ministarstva, državne upravne 
organizacije, uredi državne uprave u županijama), druga državna tijela (Hrvatski sabor, 
Predsjednik Republike, Vlada Republike Hrvatske, Hrvatska narodna banka, Državni ured za 
reviziju, Pučki pravobranitelj i druga neovisna tijela, sudovi i druga pravosudna tijela i dr.), 
jedinice lokalne i područne (regionalne) samouprave (općine, gradovi, županije), pravne 

osobe i druga tijela koja imaju javne ovlasti (agencije, zavodi, fondovi, komore, udruge s 
javnim ovlastima i dr., pravne osobe čiji je osnivač Republika Hrvatska ili jedinica lokalne ili 
područne (regionalne) samouprave (Hrvatska radio televizija), pravne osobe koje obavljaju 
javnu službu (ustanove iz područja obrazovanja, zdravstva, kulture), pravne osobe koje se 
temeljem posebnog propisa financiraju pretežito ili u cijelosti iz državnog proračuna ili iz 
proračuna jedinica lokalne i područne (regionalne) samouprave, odnosno iz javnih sredstava 
(nameta, davanja i sl.) (turističke zajednice) i trgovačka društva u kojima Republika Hrvatska 
i jedinice lokalne i područne (regionalne) samouprave imaju zasebno ili zajedno većinsko 


vlasništvo (Odašiljači i veze d.o.o., Hrvatska elektroprivreda d.d.). 


Ukoliko pojedina pravna osoba ili tijelo nije sigurno je li obveznik primjene Zakona o pravu na 
pristup informacijama može provjeriti nalazi li se u Popisu tijela javne vlasti koji je dostupan 
na internetskoj stranici Povjerenika za informiranje, na poveznici http://tjv.pristupinfo.hr 
Međutim, činjenica da pravna osoba ili tijelo nije navedeno u popisu, ne znači nužno i da ne 
ulazi u krug obveznika primjene Zakona, već je taj popis instruktivan. Popis se kontinuirano 
ažurira, a ako kod pojedine pravne osobe ili tijela postoje dvojbe oko statusa mogu se 
obratiti Povjereniku za informiranje. 


Postupanja tijela javne vlasti podložna su nadzoru od strane Povjerenika za informiranje, a 
odluke Povjerenika za informiranje, kao neovisnog tijela, podložne su kontroli Visokog 
upravnog suda Republike Hrvatske. 


U Priručniku su u pojedinim poglavljima opisane pojedine zakonske obveze tijela javne vlasti 
i postupanja službenika za informiranje prilikom rješavanja zahtjeva za pristup i ponovnu 
uporabu informacija te obavljanja drugih obveza iz Zakona o pravu na pristup informacijama, 
Koje imaju za svrhu doprinijeti pravilnoj primjeni i poboljšanoj kvaliteti provedbe Zakona o 
pravu na pristup informacijama. 


Prilikom rješavanja zahtjeva za pristup informacijama i ponovnu uporabu informacija 
službenike za informiranje upućujemo na praćenje upravne i sudske prakse u ovom području 
Koja je omogućena putem Tražilice odluka i mišljenja Povjerenika za informiranje', koja je 
dostupna na http://tom.pristupinfo.hr 





OBVEZE TIJELA JAVNE VLASTI 


Zakon o pravu na pristup informacijama propisuje niz obveza tijelima javne vlasti, za čije 
nadzor je nadležan Povjerenik za informiranje, bilo putem provedbe inspekcijskog nadzora ili 
postupanja u žalbenom postupku. 


Obveze tijela javne vlasti su sljedeće: 


proaktivna objava informacija (čl.10.) 

dostavljanje određenih dokumenata u Središnji katalog službenih dokumenata 
Republike Hrvatske (čl.10.a) — za pojedine skupine tijela javne vlasti, 

savjetovanje s javnošću (čl.11.) — za pojedine skupine tijela, 

javnost rada (čl.12.), 

v određivanje službenika za informiranje (čl.13.), 
vođenje službenog upisnik (čl.14.) 
omogućavanje pristupa informacijama i ponovne uporabe informacija na zahtjev 
korisnika (čl.14.-34.) 

» suradnja s Povjerenikom za informiranje i izvještavanje o provedbi Zakona (čl.60.) 


SLUŽBENIK ZA INFORMIRANJE 


Zakon o pravu na pristup informacijama je posebno istaknuo ulogu službenika za 
informiranje u provedbi navedenog Zakona. Službenik za informiranje ključna je osoba u 
postupku ostvarivanju prava na pristup i ponovnu uporabu informacija, putem rješavanja 
zahtjeva, proaktivne objave informacija i obavljanju drugih obveza iz Zakona o pravu na 
pristup informacijama, samostalno ili u suradnji s drugim zaposlenicima u tijelu javne vlasti. 


U svrhu pravilne implementacije članka 13. Zakona o pravu na pristup informacijama 
povjerenica za informiranje izradila je uputu za provedbu navedenog članka koja se odnosi 
na način imenovanja službenika za informiranje, potrebnu stručnost i osposobljenost te 
dostavu podataka o službeniku za informiranje Povjereniku za informiranje, uz adekvatno 
obavještavanje javnosti. Uputa za provedbu članka 13. Zakona o pravu na pristup 
informacijama javno je dostupna na internetskoj stranici Povjerenika za informiranje, na 
poveznici: http://Wwww.pristupinfo.hr/vazno-uputa-za-provedbu-cl-13-zppi/ 





Od izuzetne je važnosti na internet stranici tijela javne vlasti u kategoriji pristupa 
informacijama objaviti ime i prezime te kontakt podatke službenika za informiranje (e-mail, 
telefon, faks). 


PREGLED PROPISA | TEMELJNIH POJMOVA U PODRUČJU 
PRISTUPA — INFORMACIJAMA | PONOVNE UPORABE 
INFORMACIJA 


PROPISI 


Područje prava na pristup i ponovnu uporabu informacija obuhvaća niz propisa, 
domaćih i međunarodnih te je stoga za službenike za informiranje važno imati i pregled 
ključnih akata koji to područje uređuju, kao i znanja i vještine za njihovu primjenu. 


Najvažniji izvor prava na pristup informacijama u Republici Hrvatskoj je Ustav Republike 
Hrvatske.5 


Člankom 38. stavkom 4. Ustava Republike zajamčeno je pravo na pristup informacijama koje 
posjeduju tijela javne vlasti. Ograničenja prava na pristup informacijama moraju biti 
razmjerna naravi potrebe za ograničenjem u svakom pojedinom slučaju te nužna u 
slobodnom i demokratskom društvu, a propisuju se zakonom. 


Kao ključne međunarodne dokumente koje navode pravo na pristup treba spomenuti 
Rezoluciju UN-a iz 1946. te Opću deklaraciju UN-a o ljudskim pravima iz 1948.6 koja u 
članku 19. naglašava slobodu traženja, primanja i širenja informacija. 


U Europi postoji nekoliko dokumenata o pristupu informacijama, od kojih je izuzetno važna 
Europska konvencija o ljudskim pravima i temeljenim slobodama iz 1950. godine7, koja u 
članku 10. određuje da svatko ima pravo na slobodu izražavanja. To pravo obuhvaća 
slobodu mišljenja i slobodu primanja i širenja informacija i ideja bez miješanja javne vlasti i 
bez obzira na granice. 


Osim Europske konvencije o ljudskim pravima i temeljenim slobodama Vijeće Europe 
usvojilo je Konvenciju o pristupu službenim dokumentima, koja još uvijek nije stupila na 
snagu, a kada stupi na snagu će biti prvi međunarodni obvezujući dokument o pravu na 
pristup informacijama. 


Za pristup informacijama i sudjelovanje javnosti u pitanjima okoliša neophodno je spomenuti 
Konvenciju o pristupu informacijama, sudjelovanju javnosti u odlučivanju i pristupu pravosuđu 
u pitanjima okoliša iz 1998. (Aarhuška konvencija)8. Navedenom Konvencijom je određeno 
da će radi doprinosa zaštiti prava svake osobe sadašnjega i budućih naraštaja na život u 
okolišu pogodnom za njegovo ili njezino zdravlje i dobrobit, svaka stranka jamčiti pravo 
pristupa informacijama, sudjelovanja javnosti u odlučivanju o okolišu i pristupa pravosuđu u 
pitanjima okoliša sukladno odredbama ove Konvencije. U zakonodavstvu Europske unije u 

područja pristupa informacijama o okolišu na snazi je Direktiva 2003/4/EZ Europskog 
parlamenta i Vijeća o pristupu javnosti informacijama o okolišu od 28. siječnja 2003. godine. 


Za Europsku uniju posebno je važna Uredba 1049/2001 Europskog parlamenta i Vijeća od 
30. svibnja 2001. o javnom pristupu dokumentima Europskog parlamenta, Vijeća i Komisije9, 
Koja regulira pristup informacijama u institucijama Europske unije te propisuje moguća 
ograničenja. Ujedno, Poveljom o temeljnim pravima EU pravo na pristup informacijama 
utvrđeno je člankom 42. kao jedno od temeljnih prava svih građana Europske unije. 


U području ponovne uporabe informacija temeljni dokument je Direktiva 2003/98/EZ o 
ponovnoj uporabi informacija javnog sektora10 i Direktiva 2013/357/EU Europskog parlamenta 
i vijeća od 26. lipnja 2013. godine o izmjeni Direktive 2003/98/EZ o ponovnoj uporabi 
informacija javnog sektora11 (tzv. PSI Direktiva) koje je Republika Hrvatska transponirala u 
Zakon o pravu na pristup informacijama. Za ponovnu uporabu informacija su od važnosti i 
Smjernice o prioritetnim skupovima podatka, licencama i naplati troškova Europske 
komisije12 Koje su objavljene kao pomoć državama članicama u implementaciji 
zakonodavstva identificiranjem najbolje prakse 


Temeljni pravni akt koji regulira pravo na pristup informacijama je Zakon o pravu na 
pristup informacijama.13 Zakonom o pravu na pristup informacijama uređuje se pravo na 
pristup informacijama i ponovnu uporabu informacija koje posjeduju tijela javne vlasti, 
propisuju se načela prava na pristup informacijama i ponovnu uporabu informacija, 
ograničenja prava na pristup informacijama i ponovnu uporabu informacija, postupak za 
ostvarivanje i zaštitu prava na pristup informacijama i ponovnu uporabu informacija, 
djelokrug, način rada i uvjeti za imenovanje i razrješenje Povjerenika za informiranje, 
inspekcijski nadzor nad provedbom Zakona, prekršajne odredbe vezane za ostvarivanje 
prava na pristup informacijama te se uređuju i druge obveze tijela javne vlasti. 


Za pristup informacijama i sudjelovanje javnosti u pitanjima koja se tiču okoliša važno je 
spomenuti Zakon o zaštiti okoliša,14 i Uredbu o informiranju i sudjelovanju javnosti i 
zainteresirane javnosti u pitanjima zaštite okoliša.15 Navedeni propisi su osobito značajni jer 
je Povjerenik za informiranje žalbeno tijela i za zahtjeve koji se odnose na informacije o 
okolišu. 


Osim Zakona o prava na pristup informacijama za neposredan rad službenika za informiranje 
su izuzetno važni podzakonski propisi iz područja pristupa i ponovne uporabe informacija i to: 
Pravilnik o ustroju, sadržaju i načinu vođenja službenog upisnika o ostvarivanju prava na 
pristup informacijama,16 Pravilnik o Središnjem katalogu službenih dokumenata Republike 


* OJ L 145, 31.5.2001 
"9 OJ L345/90 
"OJLIJS/A 

"2 OJ C 240/1, 2014 
'Š NN 25/13, 85/15 

'* NN 80/13, 153/13 
5 NN 64/08 

"NN 83/14 


Primjena Zakona o o pravu na pristup informacijama 
Priručnik za službenike za informiranje u tijelima javne vlasti, Zagreb, 2016 


Hrvatske17 , Kriteriji za određivanje visine naknade stvarnih materijalnih troškova i troškova 
dostave informacije18 i_ Pravilnik o sadržaju i načinu vođenja evidencije isključivih prava na 
ponovnu uporabu informacija.19 


Pravilnikom o ustroju, sadržaju i načinu vođenja službenog upisnika o ostvarivanju prava na 
pristup informacijama i ponovnu uporabu informacija uređuje se ustroj, sadržaj i način 
vođenja službenog upisnika o zahtjevima, postupcima i odlukama o ostvarivanju prava na 
pristup informacijama i ponovnu uporabu informacija, koji su neophodni službeniku za 
informiranje za rad sa zahtjevima. 


Pravilnikom o Središnjem katalogu službenih dokumenata Republike Hrvatske propisuje se 
način ustrojavanja, vođenja i održavanja Središnjeg kataloga službenih dokumenata 
Republike Hrvatske. Svrha Središnjeg kataloga je omogućiti korisnicima trajnu dostupnost 
službenih dokumenata radi informiranja i ponovne uporabe. 


Kriterijima za određivanje visine naknade stvarnih materijalnih troškova i troškova dostave 
informacije se propisuje visina naknade stvarnih materijalnih troškova koje plaća korisnik 
prava na informaciju, a koji nastaju pružanjem informacije prema Zakonu o pravu na pristup 
informacijama. Donošenjem navedenih Kriterija onemogućeno je proizvoljno određivanja 
troškova pružanja informacija od bilo koje osobe u tijelu javne vlasti. 


Pravilnikom o sadržaju i načinu vođenja evidencije isključivih prava na ponovnu uporabu 
informacija uređuje se sadržaj, oblik i način vođenja Evidencije isključivih prava na ponovnu 
uporabu informacija koja sadrži podatke o odlukama i ugovorima (sporazumima) kojima 
tijelo javne vlasti dodjeljuje pravo na isključivu uporabu informacija fizičkim ili pravnim 
osobama. Za tijela javne vlasti je važan ovaj Pravilnik jer određuje obvezu tijelima javne vlasti 
da odluke i ugovori (sporazumi) kojima se odobrava isključivo pravo na ponovnu uporabu 
informacija, dostavljaju Povjereniku u roku od 15 dana od dana donošenja odluke, odnosno 
sklapanja ugovora (sporazuma). 


Prilikom primjene _ Zakona o pravu na pristup informacijama službenici za informiranje u 
tijelima javne vlasti primjenjuju i postupovne zakone kao što su Zakon o općem upravnom 
postupku20 i druge procesne zakone te zakone koji uređuju organizacijske oblike u sustavu 
državne uprave, lokalne i područne (regionalne) samouprave te javnih ustanova i trgovačkih 
društava. Osim toga trebaju primjenjivati i posebne zakone kojima se uređuju osobni podaci, 
klasificirane informacije, poslovna i profesionalna tajna, porezna tajna, međunarodne 
informacije i dr. 


Kako bi lakše i jednostavnije mogli doći do propisa koji su neophodni za provedbu Zakona o 
pravu na pristup informacijama upućujemo službenike za informiranje na internetsku 
stranicu Povjerenika za informiranje hitp://Wwww.pristupinto.hr/pravni-okvir/, te prilog ovog 
Priručnika, s poveznicama na propise. 

TEMELJNI POJMOVI 


Osim poznavanja pravnog okvira pristupa i ponovne uporabe informacija, svaki službenik za 
informiranje treba biti upoznat sa sljedećim zakonskim pojmovima iz Zakona o pravu na 
pristup informacijama: 


Korisnik prava na pristup informacijama i ponovnu uporabu informacija je svaka domaća ili 
strana fizička i pravna osoba; 


Tijela javne vlasti, u smislu Zakona, su tijela državne uprave, druga državna tijela, jedinice 
lokalne i područne (regionalne) samouprave, pravne osobe i druga tijela koja imaju javne 
ovlasti, pravne osobe čiji je osnivač Republika Hrvatska ili jedinica lokalne ili područne 
(regionalne) samouprave, pravne osobe koje obavljaju javnu službu, pravne osobe koje se 
temeljem posebnog propisa financiraju pretežito ili u cijelosti iz državnog proračuna ili iz 
proračuna jedinica lokalne i područne (regionalne) samouprave odnosno iz javnih sredstava 
(nameta, davanja, i sl.), kao i trgovačka društva u kojima Republika Hrvatska i jedinice 


lokalne i područne (regionalne) samouprave imaju zasebno ili zajedno većinsko vlasništvo; 


Informacija je svaki podatak koji posjeduje tijelo javne vlasti u obliku dokumenta, zapisa, 
dosjea, registra, neovisno o načinu na koji je prikazan (napisani, nacrtani, tiskani, snimljeni, 
magnetni, optički, elektronički ili neki drugi zapis), koji je tijelo izradilo samo ili u suradnji s 
drugim tijelima ili dobilo od druge osobe, a nastao je u okviru djelokruga ili u vezi s 
organizacijom i radom tijela javne vlasti; 


Međunarodna informacija je ona informacija koju je Republici Hrvatskoj ustupila strana 
država ili međunarodna organizacija s kojom Republika Hrvatska surađuje ili joj je član; 


Pravo na pristup informacijama obuhvaća pravo korisnika na traženje i dobivanje informacije 
kao i obvezu tijela javne vlasti da omogući pristup zatraženoj informaciji, odnosno da 
objavljuje informacije neovisno o postavljenom zahtjevu kada takvo objavljivanje proizlazi iz 
obveze određene zakonom ili drugim propisom; 


Ponovna uporaba znači uporabu informacija tijela javne vlasti od strane fizičkih ili pravnih 
osoba, u komercijalnu ili nekomercijalnu svrhu različitu od izvorne svrhe za koju su 
informacije nastale, a koja se ostvaruje u okviru zakonom ili drugim propisom određenog 
djelokruga ili posla koji se uobičajeno smatra javnim poslom. Razmjena informacija između 
tijela javne vlasti radi obavljanja poslova iz njihova djelokruga ne predstavlja ponovnu 
uporabu; 


Test razmjernosti i javnog interesa je procjena razmjernosti između razloga za 
omogućavanje pristupa informaciji i razloga za ograničenje te omogućavanje pristupa 
informaciji ako prevladava javni interes; 


Vlasnik informacije je tijelo javne vlasti u okviru čijeg djelokruga je nastala informacija 
klasificirana stupnjem tajnosti odnosno tijelo druge države ili međunarodna organizacija u 
okviru čijeg djelokruga je nastala međunarodna informacija; 


Primjena Zakona o o pravu na pristup informacijama 
Priručnik za službenike za informiranje u tijelima javne vlasti, Zagreb, 2016 


Središnji katalog službenih dokumenata Republike Hrvatske je na internetu javno dostupan 
alat koji korisnicima kroz puni tekst i/ili uređeni skup metapodataka omogućuje trajni pristup 
dokumentima pohranjenim u bazi elektroničkih dokumenata i/ili fizičkim zbirkama; 


Strojno čitljiv oblik je oblik datoteke strukturiran tako da ga programska aplikacija može lako 
identificirati, prepoznati i iz njega izdvojiti određene podatke, uključujući pojedinačne podatke 
i njihovu unutarnju strukturu; 


Otvoreni oblik je oblik datoteke koji je neovisan o korištenoj platformi i dostupan javnosti bez 
ograničenja koja bi priječila ponovnu uporabu; 


Otvoreni standard je u pisanom obliku utvrđen standard s detaljnim specifikacijama 
preduvjeta za osiguravanje interoperabilnosti softvera; 


Portal otvorenih podataka je podatkovni čvor koji služi za prikupljanje, kategorizaciju i 
distribuciju otvorenih podataka javnog sektora. Portal predstavlja svojevrsni katalog 
metapodataka koji omogućava lakše pretraživanje otvorenih podataka; 


Metapodaci su podaci o podacima, odnosno podaci koji opisuju karakteristike nekog izvora. 
Oni mogu opisivati jedan podatak, cijelu skupinu podataka ili samo neki dio cjeline; 


Povjerenik za informiranje je neovisno državno tijelo za zaštitu prava na pristup 
informacijama i ponovne uporabe informacija. 


Odgovorna osoba u smislu Zakona je osoba u tijelu javne vlasti čije je činjenje ili nečinjenje 
dovelo do povrede Zakona. 


PRISTUP INFORMACIJAMA TEMELJEM ZAHTJEVA KORISNIKA 


PRETHODNI KORACI U POSTUPANJU SA ZAHTJEVOM ZA PRISTUP 
INFORMACIJAMA 


Tko se može pojaviti kao korisnik prava na pristup informacijama? 


Korisnik prava na pristup informacijama može biti bilo koja fizička osoba bez obzira na 
mjesto prebivališta ili državljanstvo, što znači da se osim pojedinog domaćeg državljanina 
kao korisnik može pojaviti i strani državljanin. Korisnik može zahtjev podnijeti osobno, a u 
njegovo ime zahtjev može podnijeti punomoćnik ili zakonski zastupnik ako je korisnik 
maloljetna osoba ili ako je korisniku oduzeta poslovna sposobnost. 


Zaposlenici u tijelima javne vlasti mogu podnositi zahtjeve za pristup informacijama tijelu 
javne vlasti u kojem se zaposleni, ali bi primjena posebnih pravila dostupnosti informacija, 
unutarnja komunikacija i objava informacija putem internetske stranice, oglasnih ploča, 
intraneta, putem ovlaštenih predstavnika unutar tijela javne vlasti trebala osigurati da 
zaposlenici ne trebaju tražiti informacije putem podnošenja zahtjeva za pristup 
informacijama. 


Osim pojedine fizičke osobe kao podnositelj zahtjeva se može pojaviti grupa građana, koja bi 
prilikom podnošenja zahtjeva trebala odrediti zajedničkog predstavnika. Ako grupa građana 
sama ne odredi zajedničkog predstavnika tijelo javne vlasti može posebnim zaključkom 
odrediti zajedničkog predstavnika prema članku 35. Zakona o općem upravnom postupku. 


Novinari, iako im Zakon o medijima“' daje posebne pogodnosti prilikom traženja informacija, 
mogu biti korisnici prava na pristup informacijama. To je slučaj kada ne postavljaju novinarski 
upit nego kada traže informaciju koja postoji u materijaliziranom obliku. Novinari, osobito oni 
Koji se bave istraživačkim novinarstvom, mogu tražiti određene informacije koje su osjetljivog 
karaktera i za koje im je važno da mogu u slučaju potrebe ostvariti pravnu zaštitu pred 
Povjerenikom za informiranje, Visokim upravnim sudom Republike Hrvatske, Ustavnim 
sudom Republike Hrvatske _ ili pred Europskim sudom za ljudska prava. 


Vijećnici u predstavničkim tijelima mogu biti korisnici prava na pristup informacijama, samo 
ako im posebnim propisom ne bi bila osigurana dostupnost informacija. U tom slučaju se 
postupak na njih primjenjuje kao da se radi o bilo kojoj drugog fizičkoj osobi. 


Osim fizičkih osoba korisnik može biti i pravna osoba sa sjedištem u Hrvatskoj ili u 
inozemstvu primjerice medijske kuće, trgovačka društva, ustanove, organizacije civilnog 
društva, sindikati, političke stranke i dr. 


U praksi je moguće da se kao podnositelji zahtjeva pojave i određene kategorije koje nisu 
fizičke osobe, a također nemaju ni status pravne osobe kao što su ogranci političkih stranaka 

ili klubovi vijećnika u predstavničkim tijelima. U takvim slučajevima po podnesenom zahtjevu 
se može postupati na način da se zatraži od podnositelja da zahtjev podnose pravna osoba 
(primjerice politička stranka) ili da zahtjev podnese pojedina fizička osoba, te primijeniti 
odredbu članka 20. stavka 2. Zakona o pravu na pristup informacijama. 


Prema Zakonu o pravu na pristup informacijama svi korisnici pod jednakim uvjetima trebaju 
imati pristup informacijama u posjedu tijela javne vlasti i to bez obzira na državljanstvo, 
prebivalište, zanimanje i oni su ravnopravni u njegovom ostvarivanju. Prilikom rješavanja 
zahtjeva za pristup informacijama pojedinog korisnika službenik za informiranje ne smije 
staviti u povoljniji položaj niti jednog korisnika privilegirati na način da se mu se pristup 
informaciji omogući ranije ili da jednom korisniku omogući pristup informaciji, a da drugom 
Korisniku onemogući pristup istoj informaciji. 


Zakon o pravu na pristup informacijama daje pravo korisniku koji je informaciju zaprimio u 
skladu s odredbama Zakona o pravu na pristup informacijama da tu informaciju javno iznosi i 
to na bilo koji način objavom u novinama, na internetskoj stanici, putem društvenih mreža ili 
da je koristi u pojedinim pravnim postupcima. Službenik za informiranje nije ovlašten 
ispitivati korisnika za koju svrhu mu je informacija potrebna ili što će s njome raditi. 


Na kraju, važno je pri komunikaciji sa korisnicima i rješavanju zahtjeva obratiti pažnju na 
načelo međusobne suradnje i pružanja pomoći te poštivanja ljudskog dostojanstva. 


VAŽNO! - U odnosu na javnu dostupnost pojedine informacije nevažno je tko je korisnik 
prava na pristup informaciji i u svakom slučaju treba primijeniti načelo jednakosti! 








Na koje načine korisnik može podnijeti zahtjev za pristup informacijama? 


Zakon o pravu na pristup informacijama daje široku mogućnost načina podnošenja zahtjeva, 
a na pojedinom korisniku je odluka na koji način će podnijeti zahtjev. Tijelo javne vlasti je 
obvezno zaprimati i rješavati zahtjeve koji su podneseni usmenim ili pisanim putem. 


Radi jednostavnije i brže komunikacije tijela javne vlasti trebaju objaviti na internetskoj 
stranici podatke o službeniku za informiranje i kontakt podatke za podnošenje zahtjeva za 
pristup informacijama, o načinu ostvarivanja prava na pristup informacijama te pomoćne 
obrasce za pristup informacijama koji moraju biti objavljeni u obliku pogodnom za elektronički 
unos potrebnih podataka (npr. Word dokument). Korisno je na Internet stranici tijela javne 
vlasti u kategoriji pristupa informacijama sa svim podacima o ostvarivanju prava objaviti i 
obrasce za podnošenje zahtjeva. 


Korisnik može uputiti telefonski poziv službeniku za informiranje te tako podnesen zahtjev 
predstavlja usmeni zahtjev. Također, korisnik može pristupiti osobno u prostorije tijela javne 
vlasti i tražiti pristup informacijama usmeno putem službenika za informiranje ili druge 
službene osobe u tijelu javne vlasti. U slučaju usmenog traženja informacija, službenik za 
informiranje ima obvezu sačiniti službenu bilješku, koja treba sadržavati sva sastavne 
dijelove koje Zakon o pravu na pristup informacijama propisuje za pisani zahtjev. 

Za tijelo javne vlasti, a osobito za službenike za informiranje, korisno je da pripremiti 
pomoćne obrasce zahtjeva za pristup informacijama, zahtjeva za dopunu ili ispravak 
informacije ili zahtjeva za ponovnu uporabu, za korisnike koji osobno pristupaju u tijelo javne 
vlasti i žele podnijeti zahtjev. 


Osim usmenog načina, zahtjev za pristup informacijama korisnik može podnijeti pisanim 
putem u koji se ubrajaju i zahtjevi koji su poneseni putem elektroničke pošte ili drugom 
elektroničkom komunikacijom, primjerice putem aplikacije za podnošenje zahtjeva za pristup 
informacijama, portala imamopravoznati, web obrazaca, pa čak i putem društvenih mreža 
ako ih tijelo javne vlasti koristi. Prilikom podnošenja zahtjeva elektroničkim putem potrebno je 
potvrditi korisniku da je njegov zahtjev zaprimljen. 


Po zahtjevima koji su zaprimljeni putem elektroničke komunikacije je potrebno postupati i nije 
potrebno tražiti korisnika da ispunjava pomoćne obrasce zahtjeva za pristup informacijama. 


Pisani zahtjev za pristup informacijama korisnik može poslati i putem pošte ili putem 
telefaksa te je tijelo javne vlasti u obvezi korisniku potvrditi zaprimanje zahtjeva (zahtjev 
poslan poštom preporučeno s dokazom uručenja, osobno predan zahtjev u pisarnici i dr.). 


VAŽNO! - Korisnik može podnijeti zahtjev usmenim i pisanim putem! 





Provjera radi li se o zahtjevu za pristup informacijama 


lako za uređenje prava na pristup informacijama ne postoji potreba definiranja zahtjeva za 
pristup informacijama, novelom Zakona o pravu na pristup informacijama iz 2015. godine je 
uvedena negativna definicija zahtjeva za pristup informacijama, odnosno dana je definicija 
što se ne smatra zahtjevom za pristup informacijama. U praksi mnogi korisnici tražeći 
odgovore na određena pitanja koja ih zanimaju, uslijed nemogućnosti da realiziraju 
rješavanje svojih imovinskih ili statusnih prava ili traženja, potrebe za podnošenjem prigovora 
i slično, često se susreću s dostupnim obrascem zahtjeva za pristup informacijama te putem 
istoga pokušavaju doći do bržeg rješavanja određenih pitanja. Službenici za informiranje 
trebaju obratiti pažnju na činjenicu kako zahtjev za pristup informacijama ne predstavlja 
traženje uvida u cjelokupni spis predmeta, objašnjenja ili uputa vezanih uz ostvarivanje 
nekog prava ili izvršavanje obveze, izrade analize ili tumačenja nekog propisa, kao ni 
stvaranje nove informacije. Prilikom zaprimanja zahtjeva na kojem je naznačeno da je 
zahtjev za pristup informacijama službenik za informiranje treba utvrditi radi li se uopće o 
zahtjevu za pristup informacijama. 


Po sadržaju traženja korisnika službenik za informiranje može prepoznati radi li se o zahtjevu 
za pristup informacijama ili o nekom drugom zahtjevu o kojem treba odlučivati neka druga 
službena osoba u tijelu javne vlasti temeljem drugih propisa i pravila. 


Službenik za informiranje može zaprimiti zahtjev u kojem korisnik navodi sljedeće: 


,U novinama sam pročitao da Državni ured za upravljanje državnom imovinom prodaje 
stanove koji su u državnom vlasništvu te podnosim zahtjev za kupnju stana od 60 m2, u 
centru Grada.“ 

Također može zaprimiti zahtjev u kojem korisnik navodi sljedeće: 


»Molim Vas pojašnjenje sto je sve trebala sadržavati Studija utjecaja na okoliš izgradnje 
sportsko-rekreacijskog centra s golfskim igralištem na Srđu?“ 


Ukoliko primi zahtjeve kao što su opisani, službenik za informiranje može odmah zaključiti 
kako se ne radi o zahtjevu za pristup informacijama jer je vidljivo da traži određeno 
postupanje ili izradu određenog pojašnjenja. 


Za razliku od takvih traženja, službenik za informiranje će jednostavno zaključiti da se radi o 
zahtjevu za pristup informacijama u kojem korisnik navodi sljedeće: 


,uU novinama sam pročitao da Državni ured za upravljanje državnom imovinom prodaje 
stanove koji su u državnom vlasništvu. Molim Vas popis stanova koji će biti na prodaju.“ 


Također, ako zaprimi zahtjev u kojem korisnik traži sljedeće: 


»Molim Vas Studiju utjecaja na okoliš izgradnje sportsko-rekreacijskog centra s golfskim 
igralištem na Srđu.“ 


Za službenika za informiranje je važno da prilikom rješavanja zahtjeva za pristup 
informacijama nije dužan davati dodatna pojašnjenja, tumačenja ili obrazloženja, odnosno 
ulagati dodatni trud i izrađivati novu informaciju. Navedeno ne znači da treba ignorirati 
podneseni zahtjev jer svako tijelo javne vlasti, osim rješavanja zahtjeva za pristup 
informacijama, prema građanima i drugim pravim osobama ima obveze koje se sastoje u 
davanju odgovora na upite, tumačenja, pojašnjenja, rješavanja prigovora i sl. Stoga je važno 
razgraničiti koje zahtjeva treba rješavati službenik za informiranje, a koje zahtjeve trebaju 
rješavati drugi zaposlenici u tijelu javne vlasti. 


Prilikom utvrđivanja da podneseni zahtjev ne predstavlja zahtjev za pristup informacijama 
treba biti oprezan i službenik za informiranje ne bi trebao automatski odrediti kako određeno 
traženje ne predstavlja zahtjev za pristup informacijama. Službenik za informiranje treba 
razmotriti postoji li u tijelu javne vlasti više dokumenata ili drugih informacija iz kojih korisnik 
sam može napraviti određenu analizu. 


Službenik za informiranje može zaprimiti zahtjev sljedećeg sadržaja: 


»Koliko je tijelo javne vlasti potrošilo na uređenje zgrade Općine tijekom 2015 godine?“ 


lako je ovaj zahtjev postavljen u obliku upita te se na prvi trenutak može steći zaključak da 
korisnik traži izradu određenog izračuna, a tijelo javne vlasti nema izrađenu informaciju koja 
sadržava odgovor na to traženje u jednom dokumentu, službenik za informiranje u opisanom 
primjeru ne može o podnesenom zahtjevu donijeti odluku kako se ne radi o zahtjevu za 
pristup informacijama. Naime, tijelo javne vlasti ne mora za korisnika raditi poseban izračun, 
ali umjesto toga korisniku može dostaviti više računa iz kojih korisnik može sam izračunati 
koliki je iznos potrošen ili dokument iz kojega je vidljivo koliko je koštala određena aktivnost. 


Ukoliko se iz zaprimljenog zahtjeva može utvrditi da se ne radi o zahtjevu za pristup 
informacijama, o tome je potrebno obavijestiti korisnika i uputiti ga u ostvarivanje njegovog 
prava, prema članku 23. stavku 1. točki 6. Zakona o pravu na pristup informacijama te 

odgovarajućom primjenom članka 122. Zakona o općem upravnom postupku, uputiti 
korisnika na mogućnost podnošenja prigovora na dostavljenu obavijest. 


Ono što predstavlja mogući izazov prilikom rješavanja zahtjeva za pristup informacijama je 
mogućnost da službenik za informiranje prilikom rješavanja zahtjeva pogrešno kvalificira da 
pojedini zahtjev nije zahtjev za pristup informacijama i pri tome korisnika ne uputi o 
mogućnosti podnošenja prigovora na obavijest te na taj način onemogući korisnika u 
ostvarivanje prava na pristup informacijama. Osim što službenik za informiranje ima obvezu 
obavijestiti podnositelja da se podnesak ne smatra zahtjevom za pristup informacijama, on 
također ima obvezu uputiti korisnika na način ostvarivanja njegovih prava. Propisana obveza 
upućivanja na način ostvarivanja prava korisnika u praksi može biti pozitivna za korisnika kao 
neuke stranke, osobito ako o njegovom pravu odlučuje tijelo javne vlasti kome je upućen 
zahtjev. Međutim, ova odredba može u praksi stvoriti problem kada službenik za informiranje 
u tijelu javne vlasti ne zna na koji način uputiti korisnika o ostvarenju njegovog prava. 


Službenik u tijelu javne vlasti treba provjeriti je li korisnik podnio zahtjev za ponovnu uporabu 
informacija, a navodi da traži pristup informacijama. Zahtjevi za ponovnu uporabu informacija 
će se razlikovati od zahtjeva za pristup inormacijama jer korisnici traže određene baze ili 
druge 


informacije u strojno čitljivom obliku (npr. traže dostavu baze u csv-u, excelu). Dakle, za 
ponovnu uporabu odlučan je element format informacije (strojno-čitljiv), ali i način zaprimanja 
informacije (elektronički, e-poštom ili na nosaču), pa u tim slučajevima podnesak koji je 
moguće naveden kao zahtjev za pristup informacijama, treba kvalficirati kao zahtjev za 
ponovnu uporabu. 


Rok za rješavanje zahtjeva za pristup informacijama 


Za svakog korisnika je izuzetno važno, a osobito ako se radi o novinarima, da informaciju 
dobiju u što kraćem roku jer protekom vremena određene informacije više ne moraju biti 
aktualne. 


Člankom 20. stavkom 1. Zakona o pravu na pristup informacijama je propisano da je tijelo 
javne vlasti dužno odlučiti o zahtjevu za pristup informacijama najkasnije u roku od 15 dana 
od dana podnošenja urednog zahtjeva. 


Rok od 15 dana je kalendarski rok tako da se u taj rok računaju i neradni dani. Procesno je 
pravilo da se kao prvi dan roka računa dan nakon što je zaprimljen zahtjev. Ako je korisnik 
podnio zahtjev putem elektroničke pošte izvan redovnog radnog vremena taj će se zahtjev 
računati kao da je zaprimljen idućeg radnog dana. Ako posljednji dan roka pada u nedjelju ili 
u neradni dan, kao posljednji dan roka se računa prvi idući radni dan. 


Za službenika za informiranje 15 dana predstavlja krajnji rok za rješavanje zahtjeva. 
Međutim, ukoliko je u mogućnosti službenik za informiranje treba zahtjev riješiti što je 
moguće ranije te ne treba čekati s posljednjim danom roka za rješavanje zahtjeva. Ako u isto 
vrijeme bude zaprimljen zahtjev za istom informacijom od strane različitih korisnika, njihovi 
zahtjevi trebaju biti riješeni u isto vrijeme. 

Prema članku 22. stavku 1. Zakona o pravu na pristup informacijama rokovi za ostvarivanje 
prava na pristup informaciji mogu se produžiti za 15 dana, računajući od dana kad je tijelo 
javne vlasti trebalo odlučiti o zahtjevu za pristup informaciji u sljedećim slučajevima: 


— ako se informacija mora tražiti izvan sjedišta tijela javne vlasti, 

— ako se jednim zahtjevom traži veći broj različitih informacija, 

— akoje to nužno da bi se osigurala potpunost i točnost tražene informacije te 
— ako je tijelo javne vlasti dužno provesti test razmjernosti i javnog interesa. 


O produženju roka službenik za informiranje je obvezan obavijestiti podnositelja zahtjeva 
najkasnije u roku 8 dana, pri čemu treba navesti razloge zbog kojih se rješavanje zahtjeva 
produžava. 


Ističemo da su dosadašnja izvješća Povjerenika za informiranje utvrdila da se dvije trećine 
svih žalbi koje korisnici upute Povjereniku odnose na slučajeve šutnje uprave, dakle 
slučajeve kada tijelo javne vlasti ne odluči u zakonom propisanim rokovima. Stoga se 
odugovlačenje s postupkom pokazuje kao ključni problem provedbe Zakona o kojem svako 
tijelo javne vlasti i osobito službenik za informiranje trebaju povesti računa. 


VAŽNO! - Potrebno je početi postupati po zahtjevu bez odlaganja 





RJEŠAVANJE ZAHTJEVA ZA PRISTUP INFORMACIJAMA 


Korak 1: Zaprimanje i evidentiranje podnesenog zahtjeva za pristup informacijama u 
službeni upisnik 


Prvi korak s kojim se službenik za informiranje susreće prilikom rješavanja zahtjeva za 
pristup informacijama je zaprimljeni zahtjev. Zakonom o pravu na pristup informacijama su 
određeni kratki rokovi za rješavanje zahtjeva stoga je neophodno osigurati da zahtjev za 
pristup informacijama koje je tijelo javne vlasti zaprimilo i upisalo u određeni upisnik prema 
pravilu uredskog poslovanja, bude dostavljen u rad službeniku za informiranje u što kraćem 
roku. 


Svaki zahtjev, bez obzira je li podnesen usmenim ili pisanim putem, službenik za informiranje 
je obvezan upisati u Službeni upisnik koji tijela javne vlasti trebaju voditi u skladu s 
odredbama Pravilnika o ustroju, sadržaju i načinu vođenja službenog upisnika o ostvarivanju 
prava na pristup informacijama i ponovnu uporabu informacija.“ Pravilnik o ustroju, sadržaju 
i načinu vođenja službenog upisnika o ostvarivanju prava na pristup informacijama i ponovnu 
uporabu informacija, sadržava Službeni upisnik, Obrazac broj 1. Službenik za informiranje 
ima obvezu voditi Službeni upisnik u prikladnom elektroničkom obliku, u obliku MS word, 
Excel, Access baze, aplikacije ili drugog programskog informatičkog oblika, pri čemu je 
neophodno da sadrži sve sastavne dijelove koje sadržava Obrazac broj 1. iz Pravilnika. U 

Službeni upisnik se upisuju po redoslijedu primitka, osim zahtjeva za pristup informacijama i 
zahtjevi za dopunu ili ispravak informacije te zahtjevi za ponovnu uporabu informacija. 


U Službeni upisnik se evidentiraju svi podneseni zahtjevi i način rješavanja zahtjeva, a 
službenik za informiranje ima obvezu upisati sljedeće podatke: 


v redni broj zahtjeva, 
v vrsta zahtjeva (zahtjev za pristup informacijama, dopunu ili ispravak informacije i 
ponovnu uporabu informacija), 


v__klasifikacijska oznaka i urudžbeni broj zahtjeva, odnosno drugi evidencijski broj, 

v datum primitka zahtjeva, 

v način podnošenja zahtjeva (poštom, elektroničkom poštom, usmeno i drugo), 

v podaci o podnositelju zahtjeva (ime i prezime, odnosno naziv, adresa odnosno 
sjedište, kontakt telefon i/ili adresa elektroničke pošte), 

v informacija koja se traži (podaci koji su važni za prepoznavanje informacije), 

v odluka o zahtjevu (usvojen, djelomično usvojen, odbijen, odbačen, ustupljen, 
obustavljen postupak, izdana obavijest), uz navođenje pravne osnove, 

y odluka prvostupanjskog tijela po žalbi, 

v_—odluka drugostupanjskog tijela po žalbi, 

v__odluka Visokog upravnog suda Republike Hrvatske po tužbi, 

v_ visina ostvarene naknade iz članka 19. Zakona o pravu na pristup informacijama, 

v 


napomena. 


Tijekom postupanja po zahtjevu službenik za informiranje ima obvezu nadopunjavati 
Službeni upisnik ovisno o tome u kojoj je fazi postupak rješavanja zahtjeva odnosno nakon 
donošenja odluke po zahtjevu potrebno je ažurirati podatke u Službenom upisniku. Također, 
službenik za informiranje treba nadopuniti Službeni upisnik odlukom Povjerenika za 
informiranje ukoliko korisnik izjavi žalbu te odlukom Visokog upravnog suda Republike 
Hrvatske ako je korisnik ili tijelo javne vlasti pokrenulo upravni spor. U rubrici ,Napomena 
trebaju se upisati obavijesti o produženju roka rješavanja, pozivi na ispravak zahtjeva ako su 
isti doneseni, a podaci o naknadi stvarnih materijalnih troškova i troškovi dostave informacije 
trebaju se upisati u rubriku ,Visina naknade iz članka 19. Zakona“, ako je naplaćena 
naknada. 


Službenik za informiranje ima obvezu Službeni upisnik zaključiti na kraju svake kalendarske 
godine (31. prosinca) na način da iza posljednjeg upisanog rednog broja stavi službenu 
zabilješku koja sadrži: dan, mjesec i godinu zaključivanja, redni broj posljednjeg upisa u 
Službenom upisniku, broj riješenih zahtjeva i broj neriješenih zahtjeva. Nakon zaključivanja 
Službenog upisnika službenik za informiranje treba ispisati Službeni upisnik za tu 
kalendarsku godinu te nakon ispisivanja Službenog upisnika potpisati službenu bilješku i 
uvezati ispisani Službeni upisnik jednostavnim pričvršćivanjem, korištenjem spiralnog uveza, 
prošivanjem jamstvenikom ili na drugi prikladan način. 


Tijekom godine, s obzirom da se radi o elektroničkom vođenju Službenog upisnika, službenik 
za informiranje može ispravljati pogreške u pisanju i druge uočene pogreške. Međutim, kada 
na kraju kalendarske godine Službeni upisnik zaključi i ispiše, tekst ne smije brisati, ispravljati 
niti učiniti nevidljivim. Uočenu pogrešku službenik za informiranje može ispraviti tako da 


15 


Primjena Zakona o o pravu na pristup informacijama 
Priručnik za službenike za informiranje u tijelima javne vlasti, Zagreb, 2016 


pogrešku precrta vodoravnom crtom te upiše točan podatak te je u opisanom slučaju 
službenik za informiranje u obvezi staviti službenu zabilješku u rubrici , Napomena“. 


Tijelo javne vlasti dužno je osigurati sigurnosnu kopiju Službenog upisnika u elektroničkom 


obliku kopiranjem na prijenosni informatički medij ili na drugi prikladan način (koristeći 
memorijsku karticu, cd, dvd i sl.). 


VAŽNO! - Svaki zaprimljeni zahtjev evidentirajte u Službeni upisnik! 





Korak 2: Provjera urednosti i potpunosti zahtjeva za pristup informacijama 


Po svim zahtjevima za pristup informacijama, bez obzira na koje su načine podneseni, 
službenik za informiranje treba postupati, pri čemu je bitno da zahtijev za pristup 
informacijama ima osnovne dijelove koje Zakon o pravu na pristup informacijama propisuje. 


Zbog toga službenik za informiranje treba provjeriti je li zahtjev potpun i razumljiv odnosno 
sadrži li zahtjev osnovne podatke o korisniku i sadrži li podatke na osnovu kojih može jasno 
utvrditi koju informaciju korisnik traži. 


Ako na osnovu podataka koji su navedeni u zahtjevu službenik za informiranje može utvrditi 
da se radi o zahtjevu za pristup informacijama treba uzeti u obzir da zahtjev prema članku 
18. stavku 3. Zakona o pravu na pristup informacijama treba sadržavati minimalno sljedeće 
podatke: 


v naziv i sjedište tijela javne vlasti kojem se zahtjev podnosi, 

v podatke koji su važni za prepoznavanje tražene informacije (koji olakšavaju tijelu 
javne vlasti da lakše i brže identificira zatraženu informaciju), 

vime i prezime i adresu fizičke osobe podnositelja zahtjeva, tvrtku, odnosno naziv 
pravne osobe i njezino sjedište. 


Pravilnikom o ustroju, sadržaju i načinu vođenja službenog upisnika o ostvarivanju prava na 
pristup informacijama i ponovnu uporabu informacija, u svrhu — olakšavanja pristupu 
informacijama propisani su pomoćni obrasci, iz kojih je vidljivo koje podatke korisnik treba 
navesti u zahtjevu. To su sljedeći obrasci: 


v Zahtjev za pristup informacijama - Obrazac Broj 2 
v Zahtjev za dopunu ili ispravak informacije - Obrazac Broj 3 
v Zahtjev za ponovnu uporabu informacija - Obrazac Broj 4 


Međutim, službenik za informiranje mora voditi računa o tome da urednost zahtjeva za 
pristup informacijama ne smije biti uvjetovana korištenjem pomoćnih obrazaca iz Pravilnika o 
ustroju, sadržaju i načinu vođenja službenog upisnika o ostvarivanju prava na pristup 
informacijama i ponovnu uporabu informacija. 


Prilikom provjere urednosti zahtjeva za pristup informacijama službenik za informiranje treba 
provjeriti je li korisnik naveo puno ime i prezime i adresu ako se radi o fizičkoj osobi (nije 
dovoljno da korisnik navede da je npr. g. Marko). Ukoliko je podnositelj zahtjeva pravna 
osoba službenik za informiranje treba provjeriti je li naveden naziv i sjedište pravne osobe. 

Svaki korisnik u zahtjevu može navesti i druge kontakt podatke kao što je broj telefona, 
mobitela ili elektroničku poštu. Važno je naglasiti kako elektronička pošta ne predstavlja 
adresu korisnika te je njihova svrha različita. Putem elektroničke pošte službenik za 
informiranje može korisniku dostaviti zatražene informacije i ostvariti bržu komunikaciju s 
njim, s obzirom na kratkoću rokava za postupanje. 


U slučaju postojanja zakonskog ograničenja pristupa informacijama službenik za informiranje 
ima obvezu donijeti rješenje, a adresa korisnika je neophodni sastavni dio rješenja. Osim 
toga dostava rješenja je važna zbog određivanja urednosti dostave i određivanja 
pravovremenosti izjavljene žalbe Povjereniku za informiranje ili pokretanja upravnog spora 
pred Visokim upravnim sudom Republike Hrvatske. 


Člankom 20. stavka 2. Zakona o pravu na pristup informacijama propisano je da će u slučaju 
nepotpunog ili nerazumljivog zahtjeva tijelo javne vlasti bez odgode pozvati podnositelja 
zahtjeva da ga ispravi u roku od pet dana od dana zaprimanja poziva za ispravak. Ako 
podnositelj zahtjeva ne ispravi zahtjev na odgovarajući način, a na temelju dostavljenog se 
ne može sa sigurnošću utvrditi o kojoj se traženoj informaciji radi, tijelo javne vlasti odbacit će 
zahtjev rješenjem. Međutim, uzmite u obzir da je inzistiranje na adresi u slučaju zahtjeva 
podnesenog elektroničkom poštom, a već sa sigurnošću možete utvrditi da ćete informaciju 
pružiti korisniku, protivno načelima ekonomičnosti u postupanju te načelu suradnje i pružanja 
pomoći. 


Ukoliko je zahtjev nepotpun jer nedostaju podaci o korisniku ili u zahtjevu korisnik nije naveo 
Koju informacija traži, službenik za informiranje ima obvezu bez odgode zatražiti ispravak tog 
zahtjeva za pristup informacijama. Prilikom traženja ispravka zahtjeva za pristup 
informacijama službenik za informiranje treba pozvati podnositelja zahtjeva da u roku od 
pet dana ispravi zahtjev. 


Kada upućuje korisniku poziv za ispravak zahtjeva važno je da službenik za informiranje ima 
potvrdu da je korisnik zaprimio poziv za ispravak jer_ukoliko korisnik prava ne ispravi zahtjev 
u roku od 5 dana službenik za informiranje ima obvezu donijeti rješenje o odbacivanju 
zahtjeva kao nerazumljivog ili nepotpunog. Ukoliko službenik za informiranje nema dokaz o 
danu kada je korisnik zaprimio poziv, pojaviti će se pitanje osnovanosti donošenja rješenja o 
odbacivanju u postupku rješavanja žalbe. 


Ispravak zahtjeva u slučaju nerazumljivosti službenik za informiranje treba oprezno koristiti i 
to samo u situaciji kada na temelju dostavljenih podataka ne može utvrditi o kojoj se traženoj 
informaciji radi, a sve iz razloga kako se postupak ostvarivanja prava na pristup 
informacijama ne bi nepotrebno odugovlačio ili iz procesnih razloga dovodio do odbacivanja 
zahtjeva, a na osnovu sadržaja zahtjeva je službenik za informiranje mogao utvrditi koju 
informaciju korisnik traži. 


Službenik za informiranje mora imati na umu da korisnik prava na informaciju ne mora znati 
točan naziv informacije, datum, brojčanu oznaku određene informacije i sl., npr. korisnik 
zatraži informaciju naziva ugovor o najmu, a ugovor nosi naziv ugovor o zakupu i nedvojbeno 
se može utvrditi da je to tražena informacija. Opet, vodite se načelom međusobne suradnje i 
pomoči i nastojte korisniku izaći u susret. 

Važno je napomenuti da je protivno Zakonu o pravu na pristup informacijama od korisnika 
tražiti svrhu podnošenja zahtjeva odnosno tražiti od korisnika da navede razloge zbog kojih 
traži pristup informaciji. Također se ne smiju kao zahtjevi tretirati samo oni zahtjevi u kojima 
je korisnik naveo da temeljem Zakona o pravu na pristup informacijama traži određenu 
informaciju već treba uvažavati zahtjeve koji su po svom sadržaju zahtjevi za pristup 
informacijama. Iz tih razloga službenik za informiranje ne smije tražiti dopunu zahtjeva. 


VAŽNO! Provjerite razumljivost_i potpunost zahtjeva! 





Korak S: utvrđivanje primjene zakona o pravu na pristup informacijama na zahtjev 


Službenik za informiranje treba obratiti pažnju na određene slučajeve kada se Zakon o pravu 
na pristup informacijama ne primjenjuje, koji su propisani člankom 1. stavkom 3. i 4. Zakona 
O pravu na pristup informacijama. U slučaju kada se Zakon o pravu na pristup informacijama 
ne primjenjujem, službenik za informiranje nema potrebu dalje se upuštati u meritorno 
rješavanje zahtjeva, ali ima obavezu o tome obavijestiti korisnika prava na pristup 
informacijama. 


Neprimjena Zakona o pravu na pristup informacijama se može odnositi na određenu 
kategoriju korisnika prava na pristup informacijama i na određene vrste informacija. 


S obzirom da korisnik može biti bilo koja fizička ili pravna osoba, pitanje korisnika prava na 
pristup informacijama prilikom rješavanja zahtjeva za pristup informacijama nije značajno iz 
razloga ako je informacija javna za jednog korisnika (bilo fizička osoba ili pravna osoba) 
tada bi trebala biti dostupna svima (novinarima, organizacijama civilnog društva, trgovačkim 
društvima, političkim strankama, komorama, sindikatima i drugim korisnicima). 


Pitanje korisnika prava na pristup informacijama može biti relevanino u slučaju kada 
određena osoba traži uvid u vlastite osobne podatike, ako je stranka u određenim 
postupcima jer im je posebnim propisima osigurana dostupnost informacijama. 


Odredba o neprimjeni Zakona o pravu na pristup informacijama za određene kategorije 
Korisnika nije usmjerena na to da korisnik ne dobije informaciju jer se odredbe Zakona o 
pravu na pristup informacijama ne primjenjuju već naprotiv u tim slučajevima se radi o tome 
da pojedinim kategorijama osoba posebni propisi osiguraju dostupnost informacija i to u 
opsegu koji je veći nego da se na njih primjenjuju odredbe Zakona o pravu na pristup 
informacijama. U hrvatskom zakonodavstvu postoji niz zakona i drugih propisa koji 
strankama omogućuju dostupnost informacija. Kao primjer se može navesti da osoba može u 
Kadrovskoj službi izvršiti uvid u svoje osobne podatke, a drugom korisniku prava na pristup 
informacijama većina tih podataka neće biti dostupna jer se ne radi o informacijama koje su 
javnog karaktera. 


Y Članak 84. Zakona o općem upravnom postupku propisuje da stranke i druge osobe 
koje dokažu pravni interes imaju pravo obavijestiti se o tijeku postupka i razgledati 
spis predmeta te o svom trošku umnožiti akte iz spisa, osim zapisnika o vijećanju i 
glasovanju članova kolegijalnih tijela, nacrta rješenja i drugih akata koji su propisima 

označeni određenim stupnjem tajnosti ili ako je to protivno interesu stranke ili trećih 
osoba. 

v Prema članku 150. Zakona o parničnom postupku, stranke imaju pravo da razmatraju 
i prepisuju spise parnice u kojoj sudjeluju. Ostalim osobama koje imaju opravdan 
interes može se dopustiti razmatranje i prepisivanje pojedinih spisa. Kad je postupak 
u tijeku, dozvolu daje sudac pojedinac, odnosno predsjednik vijeća; a kad je postupak 
završen predsjednik suda odnosno sudac koga on odredi. 

v Člankom 19. Zakona o zaštiti osobnih podataka propisano je da voditelj zbirke 
osobnih podataka dužan ispitaniku omogućiti uvid u evidenciju zbirke osobnih 
podataka te uvid u osobne podatke sadržane u zbirci osobnih podataka koji se 
odnose na njega te njihovo prepisivanje. 


Kada službenik za informiranje utvrdi da je određena osoba stranka u postupku (sudskom, 
upravnom i drugim na zakonu utemeljenim postupcima) kojoj je posebnim propisom 
osigurana dostupnost informacija, u obvezi je uputiti obavijest korisniku da se na njega ne 
primjenjuju odredbe Zakona o pravu na pristup informacijama te odgovarajućom primjenom 
Zakona o općem upravnom postupku, uputiti korisnika na mogućnost podnošenja prigovora 
na dostavljenu obavijest, prema članku 122. Zakona o općem upravnom postupku. Također 
bi u tom slučaju zahtjev korisnika trebalo ustupiti nadležnoj ustrojstvenoj jedinici i o tome 
obavijestiti korisnika jer u protivnom korisnik kao neuka stranka može zaključiti da mu je 
onemogućen uvid u zatraženu informaciju te izjaviti žalbu Povjereniku za informiranje. 


U odnosu na sadržaj informacije, Zakon o pravu na pristup informacijama se ne primjenjuje 
na informacije za koje postoji obveza čuvanja tajnosti, sukladno zakonu koji uređuje 
sigurnosno-obavještajni sustav Republike Hrvatske i na informacije koje predstavljaju 
klasificirane informacije čiji su vlasnici međunarodne organizacije ili druge države, te 
Klasificirane informacije tijela javne vlasti koje nastaju ili se razmjenjuju u okviru suradnje s 
međunarodnim organizacijama ili drugim državama. U opisanim slučajevima službenik za 
informiranje ima obvezu korisniku uputiti obavijest te odgovarajućom primjenom Zakona o 
općem upravnom postupku, uputiti korisnika na — mogućnost podnošenja prigovora na 
dostavljenu obavijest.“ 


VAŽNO! Utvrdite primjenjuje li se Zakon o pravu na pristup informacijama na podneseni 
zahtjev! 





Korak 4: Traži li korisnik — informaciju u smislu zakona o pravu na pristup 
informacijama 


Prilikom zaprimanja zahtjeva za pristup informacijama službenik za informiranje treba utvrditi 
traži li korisnik informaciju u smislu članka 5. stavka 1. točke 3. Zakona o pravu na pristup 
informacijama. 


Prema navedenom određenju za svaku informaciju je važno da se radi o postojećoj 
informaciji (mora biti u posjedu tijela javne vlasti, ne može predstavljati misaoni proces), koja 


“ Članak 122. Zakona o općem upravnom postupku 

se nalazi u određenom obliku (dokument, zapis, dosje, registar) bez obzira na koji je način 
prikazan (napisani, nacrtani, tiskani, snimljeni, magnetni, optički, elektronički ili neki drugi 
zapis). Ono što je osobito važno je da se radi o informaciji koju je tijelo izradilo samo ili u 
suradnji s drugim tijelima ili dobilo od druge osobe, a nastalo je u okviru djelokruga ili u vezi s 
organizacijom i radom tijela javne vlasti. 


Ako se ne radi o informaciji u smisu Zakona, potrebno je rješenjem odbiti zahtjev. 





VAŽNO! Utvrdite_ raditi li se o informaciji u smislu članka 5. Zakona o pravu na pristup 
informacijama! 





Korak 5: Radi li se o zlouporabi prava na pristup informacijama? 


Novelom Zakona o pravu na pristup informacijama iz 2015. godine je uvedena je mogućnost 
odbijanja zahtjeva zbog zlouporabe prava na pristup informacijama, koja iako nije izrijekom 
definirana, predstavlja određenje iz članka 23. stavka 5. točke 5. Zakona o pravu na pristup 
informacijama. Tijelo javne vlasti može rješenjem odbiti zahtjev za pristup informaciji ako 
jedan ili više međusobno povezanih podnositelja putem jednog ili više funkcionalno 
povezanih zahtjeva očito zloupotrebljava pravo na pristup informacijama, a osobito kada 
zbog učestalih zahtjeva za dostavu istih ili istovrsnih informacija ili zahtjeva kojima se traži 
velik broj informacija dolazi do opterećivanja rada i redovitog funkcioniranja tijela javne vlasti. 


Službenik za informiranje kao osoba koje rješava zahtjeve za pristup informacijama može iz 
povijesti dotadašnjeg postupanja, na osnovi podataka iz Službenog upisnika, utrošenog 
vremena za postupanjem po prethodnim zahtjevima, svojim angažmanom i potrebom 
uključivanja većeg broja službenika (u odnosu na broj zaposlenih u tijelu javne vlasti), za 
prikupljanje i rad na izradi preslika zahtjeva, pretvaranje dokumenta iz fizičkog u elektronički 
oblik_i slično ocijeniti zloupotrebljava li određena osoba pravo na pristup informacijama. 


S tom ocjenom treba biti oprezan vodeći računa da je pravo na pristup ustavno pravo, a pri 
donošenju rješenja o odbijanju zahtjeva trebaju postojati dokazi za zlouporabu prava na 
pristup informacijama jasno navedeni u obrazloženju rješenja. 


VAŽNO! Utvrdite raditi li se o zlouporabi prava na pristup informacijama! 





Korak 6: Dolazak do informacije koju korisnik traži 


Službenik za informiranje treba biti upoznat s informacijama koje su objavljene na 
internetskoj stranici tijela javne vlasti. Ukoliko korisnik zahtjevom zatraži informaciju koja je 
javno objavljena na internetskoj stranici, službenik za informiranje ima obvezu, prema članku 
23. stavku 1. točki 3. Zakona o pravu na pristup informacijama, obavijestiti korisnika da je 
informacija javno objavljena te dostaviti poveznicu na kojoj je informacija objavljena. 

Ukoliko informacija nije javno objavljena pred službenikom za informiranje se nalazi zadatak 
utvrđivanja posjeduje li tijelo javne vlasti zatraženu informaciju, a ako posjeduje u kojoj se 
ustrojstvenoj jedinci tijela javne vlasti nalazi zatražena informacija. 


Iz tog razloga je važno da službenik za informiranje bude osoba kojoj je poznata 
organizacijska struktura tijela javne vlasti i nadležnost pojedine ustrojstvene jedinice. Osim 
toga, koristan alat za svakog službenika za informiranje predstavlja mogućnost korištenja 
elektroničke pisarnice (ukoliko takvu pisarnicu koristi tijelo javne vlasti). Pribavljanje 
informacije za službenika za informiranje može biti zahtjevno osobito ako korisnik jednim 
zahtjevom traži više informacija ili ako se informacije nalaze u podružnici tijela javne vlasti. 


U slučaju kada korisnik prava na informaciju jednim zahtjevom traži više informacija, ako se 
zatražene informacije nalaze u podružnici tijela javne vlasti ili ako je potrebno osigurati 
potpunost i točnost tražene informacijem, u tom slučaju je službenik za informiranje obvezan, 
prema članku 22. stavku 1. Zakona o pravu na pristup informacijama, poslati korisniku prava 
na informaciju obavijest da se rješavanje zahtjeva produžava za dodatnih 15 dana te je 
potrebno navesti razlog za produženje. Ukoliko službenik za informiranje ne pošalje 
obavijest, a ne uspije u roku od 15 dana riješiti zahtjev za pristup informacijama, time su 
stvorene procesne pretpostavke da korisnik može izjaviti Povjereniku za informiranje žalbu 
zbog tzv. šutnje uprave. 


U kontaktu sa nadležnim ustrojstvenim jedinicama službenik za informiranje treba provjeriti 
je li informacija u posjedu tijela javne vlasti. Ako tijelo javne vlasti ne posjeduje zatraženu 
informaciju, a ima saznanja o nadležnom tijelu, službenik za informiranje ima obvezu bez 
odgode, a najkasnije u roku od 8 dana od zaprimanja zahtjeva ustupiti zahtjev tijelu javne 
vlasti koje posjeduje informaciju, o čemu će obavijestiti podnositelja zahtjeva. Kod 
sastavljanja obavijesti službenik za informiranje bi trebao detaljnije pojasniti razloge iz kojih 
ustupa zahtjev. Protivno je odredbama Zakona o pravu na pristup informacijama da 
službenik za informiranje upućuje korisnika da se on obrati tijelu javne vlasti. 


Kada tijelo javne vlasti zaprimi ustupljeni zahtjev od drugog tijela javne vlasti u tom slučaju 
rokovi ostvarivanja prava na pristup informaciji računaju se od dana kada je tijelo javne vlasti 
zaprimilo ustupljeni zahtjev. 


Kada službenik za informiranje utvrdi da tijelo javne vlasti ne posjeduje informaciju, te nema 
saznanja o tijelu javne vlasti koje posjeduje zatraženu informaciju ima obvezu rješenjem 
odbaciti zahtjev. 


Ukoliko službenik za informiranje utvrdi da korisnik traži informaciju koja je u posjedu tijela 
javne vlasti, a informacija je klasificirana stupnjem tajnosti te je dobio obavijest da to tijelo 
javne vlasti nije vlasnik klasificirane informacije, o tome zahtjevu službenik za informiranje 
neće odlučivati već je obvezan zahtjev ustupiti vlasniku informacije prema odredbi članka 
21. stavku 2. Zakona o pravu na pristup informacijama. 


Ako je tijelo javne vlasti u posjedu međunarodne informacije u obvezi je zahtjev ustupiti 
vlasniku informacije, osim ako informacija nije namijenjena neposrednoj objavi. 

Korak 7: Odlučivanje o osnovanosti zahtjeva za pristup informacijama 


Službenik za informiranje kao stručna osoba koja poznaje odredbe Zakona o pravu na 
pristup informacijama u trenutku kada mu bude dostavljena informacija, treba razmotriti 
dostavljenu informaciju i odučiti o njezinoj dostupnosti. 


Kod odlučivanja o pojedinim zahtjevima službeniku za informiranje neće biti teško donijeti 
odluku, osobito ako se radi o informacijama koje bi već i po članku 10., 11. i 12. Zakona o 
pravu na pristup informacijama trebale biti objavljene na internetskoj stranici. Traženje takvih 
informacije bi trebalo biti poticaj da se iste objave na internetskoj stranici ili da se ažuriraju 
novim informacijama. Također će biti jednostavno donijeti odluku kada se traže informacije o 
odlukama koje donosi tijelo javne vlasti, informacije o potrošnji javnih sredstva, informacijama 
koje su prethodno tražili i dobili drugi korisnici, za koje postoje pravomoćne odluke 
Povjerenika za informiranje i Visokog upravnog suda Republike Hrvatske. 


Ukoliko je istom podnositelju zahtjeva u roku od 90 dana koji je prethodio podnošenju novog 
zahtjeva informacija već omogućena, službenik za informiranje nema obvezu ponovno 
dostavljati informaciju već je u obvezi obavijestiti korisnika da mu je informacija već 
omogućena, prema odredbi članka 23. stavka 1. točke 2. Zakona o pravu na pristup 
informacijama. 


Službenik za informiranje se prilikom rješavanja zahtjeva može obratiti Povjereniku za 
informiranje, ali mora znati kako je Povjerenik za informiranje drugostupanjsko tijelo koje ne 
može i ne smije prvostupanjskom tijelu davati upute kako riješiti konkretni zahtjev. 


Koristan alat za službenika za informiranje predstavlja "Tražilica odluka i mišljenja 
Povjerenika za informiranje' (aplikacija TOM), koja je dostupna na internetskoj stranici 
Povjerenika za informiranje hitp://tom.pristupinto.hr, na kojem se nalaze objavljene određene 
odluke Povjerenika za informiranje i Visokog upravnog suda Republike Hrvatske. Putem 
aplikacije TOM službenik za informiranje može steći uvid u informacije za koje su nadležna 
tijela odlučila da trebaju biti javno dostupne informacije. 





Korak 8: Zakonska ograničenja pristupa informacijama 


Osim rješavanja zahtjeva za pristup informacijama u kojima je jednostavno odlučiti službenik 
za informiranje može se suočiti s izazovom kad na informacijama postoje zakonska 
ograničenja. 


Prilikom razmatranja takvih zahtjeva, za donošenje odluke službeniku za informiranje bi 
pomoć trebale pružiti osobe nadležne ustrojstvene jedinice iz čijeg djelokruga rada su 
informacije ili pravna služba, s ciljem pojašnjavanja službeniku za informiranje konteksta te 
informacije. Također u određenim slučajevima se može zatražiti mišljenja nadležnih tijela 
izvan tijela javne vlasti, ali se pri tome treba rukovoditi rokovima za rješavanje zahtjeva. 


Tijela javne vlasti mogu iz Zakonom o pravu na pristup informacijama određenih razloga 
ograničiti pristup informacijama kojima raspolažu, a koji su navedeni u članku 15. navedenog 
Zakona. 

Ako postoji bilo koje ograničenje prava na pristup određenim informacijama, tijelo javne vlasti 
je obvezno navesti, u posebnom rješenju, o kojoj kategoriji izuzetka se radi odnosno o 
razlozima zbog kojih je odlučilo uskratiti informacije. Službenik za informiranje ili bilo koja 
osoba u tijelu javne vlasti ne može proširiti razloge za uskratu informacija. 


Ukoliko se utvrdi postojanje zakonskih ograničenja iz članka 15. stavka 2. točke 2., 3., 4.,5., 
6. 17. i stavaka S.i 4., to ne podrazumijeva odmah donošenje rješenja o odbijanju zahtjeva. 
Prije donošenja odluke tijelo javne vlasti mora u tim slučajevima provesti test razmjernosti i 
javnog interesa i u ovisnosti od rezultata donijeti odluku. Službenik za informiranje mora 
obavijestiti korisnika o produženju roka za rješavanje zahtjeva u slučaju provedbe testa 
razmjernosti i javnog interesa. 


Ako se radi o informacijama o raspolaganju javnim sredstvima nije potrebno provoditi tesi 
razmjernosti i javnog interesa osim ako informacija predstavlja klasificirani podatak. 


Zakonom o pravu na pristup informacijama su propisana ograničenja pristupu informacijama i 
njihovo trajanje. 


Tijela javne vlasti uskratit će pristup informacijama koje se tiču svih postupaka koje vode 
nadležna tijela u prethodnom i kaznenom postupku za vrijeme trajanja tih postupaka. Za ovo 
zakonsko ograničenje ne provodi se test razmjernosti i javnog interesa nego u slučaju 
utvrđivanja činjenica o tim okolnostima treba donijeti rješenje o odbijanju zahtjeva. 


Tijela javne vlasti mogu ograničiti pristup informaciji ako je informacija klasificirana stupnjem 
tajnosti, sukladno zakonu kojim se uređuje tajnost podataka, odnosno Zakonom o tajnosti 
podataka.“ 


Prema Zakonu o tajnosti podataka postoje četiri stupnja tajnosti klasificiranih podataka i to: 
vrlo tajno, tajno, povjerljivo i ograničeno. S obzirom na stupanj ugroze zaštićenih vrijednosti 
stupnjevima tajnosti mogu se klasificirati podaci iz djelokruga državnih tijela u području 
obrane, sigurnosno-obavještajnog sustava, vanjskih poslova, javne sigurnosti, kaznenog 
postupka te znanosti, tehnologije, javnih financija i gospodarstva ukoliko su podaci od 
sigurnosnog interesa za Republiku Hrvatsku. 


U slučaju utvrđivanja da su zatražene informacije klasificirane i da je tijelo javne vlasti vlasnik 
informacije prije provedbe testa razmjernosti i javnog interesa potrebno je zatražiti mišljenje 
Ureda vijeća za nacionalnu sigurnost te po pribavljenom mišljenju, koje nije obvezujuće za 
tijelo javne vlasti, provesti test razmjernosti i javnog interesa i nakon toga donijeti odluku o 
zahijevu. 


Tijela javne vlasti mogu ograničiti pristup informaciji ako je informacija poslovna ili 
profesionalna tajna, sukladno Zakonu o zaštiti tajnosti podataka? 


Poslovnu tajnu predstavljaju podaci koji su kao poslovna tajna određeni zakonom, drugim 
propisom ili općim aktom trgovačkog društva, ustanove ili druge pravne osobe, a koji 


2 NN 79/07, 86/12 
2 NN 108/96 

predstavljaju proizvodnu tajnu, rezultate istraživačkog ili konstrukcijskog rada te druge 
podatke zbog čijeg bi priopćavanja neovlaštenoj osobi mogle nastupiti štetne posljedice za 
njezine gospodarske interese. Općim aktom se ne može odrediti da se svi podaci koji se 
odnose na poslovanje pravne osobe smatraju poslovnom tajnom niti se poslovnom tajnom 
mogu odrediti podaci čije priopćavanje nije razložno protivno interesima te pravne osobe. 
Poslovnom tajnom ne mogu se odrediti podaci koji su od značenja za poslovno povezivanje 
pravnih osoba niti podaci koji se odnose na zaštićeno tehničko unapređenje, otkriće ili 
pronalazak. 


Profesionalnu tajnu predstavljaju podaci o osobnom ili obiteljskom životu stranaka koje 
saznaju svećenici, odvjetnici, zdravstveni i socijalni djelatnici te druge službene osobe u 
obavljanju svog poziva. 


Tijela javne vlasti mogu ograničiti pristup informaciji ako je informacija porezna tajna, 
sukladno Općem poreznom zakonu.? 


Prema Općem poreznom zakonu porezno tijelo dužno je kao poreznu tajnu čuvati sve 
podatke koje porezni obveznik iznosi u poreznom postupku te sve druge podatke u vezi s 
poreznim postupkom kojima raspolaže, kao i podatke koje razmjenjuje s drugim državama u 
poreznim stvarima. 


Tijela javne vlasti mogu ograničiti pristup informaciji ako je informacija zaštićena zakonom 
kojim se uređuje područje zaštite osobnih podataka ij. sukladno Zakonu o zaštiti osobnih 
podataka.“ 


Osobni podatak je svaka informacija koja se odnosi na identificiranu fizičku osobu ili fizičku 
osobu koja se može identificirati izravno ili neizravno, posebno na osnovi identifikacijskog 
broja ili jednog ili više obilježja specifičnih za njezin fizički, psihološki, mentalni, gospodarski, 
kulturni ili socijalni identitet. S obzirom da se osobni podaci odnose na fizičke osobe, za 
pravne osobe nije moguće koristiti ovo zakonsko ograničenje. Potrebno je također razlikovati 
osobne podatke o strankama odnosno građanima koje tijela vode u okviru svoje nadležnosti 
te osobne podatke dužnosnika i službenika odnosno osobama s kojima je tijelo u ugovornom 
odnosu, a u odnosu na koje se ne može primijeniti isti opseg ograničenja (npr. Ime i prezime, 
kvalifikacija i sl., u pravilu su javni podaci). 


Tijela javne vlasti mogu ograničiti pristup informaciji ako je informacija zaštićena propisima 
Kojim se uređuje pravo intelektualnog vlasništva, osim u slučaju izričitog pristanka nositelja 
prava. 


Prava intelektualnog vlasništva uobičajeno se dijele na autorsko pravo i srodna prava, te 
prava industrijskog vlasništva. Autorsko pravo obuhvaća prava autora na njihovim autorskim 
djelima. Autorskom pravu srodna prava su ona koja pripadaju umjetnicima izvođačima, 
proizvođačima fonograma i videograma, organizacijama za radiodifuziju, nakladnicima te 
proizvođačima baza podataka. U Republici Hrvatskoj su ova prava uređena Zakonom o 


2 NN 147/08,18/11,78/12,136/12,73/13 
“NN 106/12 - pročišćeni tekst 


24 


Primjena Zakona o o pravu na pristup informacijama 
Priručnik za službenike za informiranje u tijelima javne vlasti, Zagreb, 2016 


autorskom pravu i srodnim pravima.“ U skupinu prava industrijskog vlasništva se ubrajaju 
patenti, žigovi, oznake izvornosti, oznake zemljopisnog podrijetla, industrijski dizajn, 
topografija poluvodičkih proizvoda, koji su uređeni Zakonom o patentu“ i Zakonom o žigu,* 
Zakonom o industrijskom dizajnu,*' Zakonom o oznakama zemljopisnog podrijetla i 
oznakama izvornosti proizvoda i usluga** i Zakonom o zaštiti topografija poluvodičkih 
proizvoda.? 


Informacije kojima se ograničava pravo na pristup zbog prava intelektualnog vlasništva 
postaju dostupne javnosti kad to odredi onaj kome bi objavljivanjem informacije mogla biti 
prouzročena šteta, ali najduže u roku od 20 godina od dana kad je informacija nastala, osim 
ako zakonom ili drugim propisom nije određen duži rok. 


Tijela javne vlasti mogu ograničiti pristup informaciji ako je pristup informaciji ograničen 
sukladno međunarodnim ugovorima ili se radi o informaciji nastaloj u postupku sklapanja ili 
pristupanja međunarodnim ugovorima ili pregovora s drugim državama ili međunarodnim 
organizacijama, do završetka postupka, ili se radi o informaciji nastaloj u području održavanja 
diplomatskih odnosa. 


Osim navedenog tijelo javne vlasti može odbiti zahtjev za pristup informacijama i u ostalim 
slučajevima kada je to propisano posebnim zakonom. 


Tijela javne vlasti mogu ograničiti pristup informaciji ako postoje osnove sumnje da bi njezino 
objavljivanje: 


1) onemogućilo učinkovito, neovisno i nepristrano vođenje sudskog, upravnog ili drugog 
pravno uređenog postupka, izvršenje sudske odluke ili kazne; 

2) onemogućilo rad tijela koja obavljaju upravni nadzor, inspekcijski nadzor, odnosno 
nadzor zakonitosti. 


Tijela javne vlasti mogu ograničiti pristup informaciji ako je: 


1) informacija u postupku izrade unutar jednog ili među više tijela javne vlasti, a njezino 
bi objavljivanje prije dovršetka izrade cjelovite i konačne informacije moglo ozbiljno 
narušiti proces njezine izrade. Pristup informaciji može se ograničiti i nakon što je 
informacija dovršena, osobito ako bi ta objava ozbiljno narušila proces odlučivanja i 
izražavanja mišljenja ili dovela do pogrešnog tumačenja sadržaja informacije, osim 
ako postoji prevladavajući javni interes za objavu informacije. 

2) informacija nastala u postupku usuglašavanja pri donošenju propisa i drugih akata te 
u razmjeni stavova i misljenja unutar jednog ili među više tijela javne vlasti, a njezino 
bi objavljivanje moglo dovesti do pogrešnog tumačenja sadržaja informacije, ugroziti 
proces donošenja propisa i akata ili slobodu davanja mišljenja i izražavanja stavova. 


2 NN 167/03, 79/07, 80/11, 125/11, 141/13, 127/14 

2 NN 173/03, 87/05, 76/07, 30/09, 128/10, 49/11, 76/13 
% NN 173/03, 54/05, 76/07, 30/09, 49/11 

3 NN 173/03, 76/07, 30/09, 149/11 

Prilikom odlučivanja o zahtjevu za pristup informacijama službenik za informiranje mora uzeti 
u obzir zakonsku odredbu koja propisuje da ako tražena informacija sadrži i podatak koji 
podliježe ograničenju preostali dijelovi informacije trebaju se učiniti dostupnim. Dijelove koji 
se trebaju uskratiti treba prekriti (zacrniti ili na drugi način učiniti nedostupnim) pri čemu 
postoji obveza donošenja rješenja o djelomičnom odbijanju zahtjeva za pristup inforacijama. 


Informacije postaju dostupne javnosti nakon što prestanu razlozi na temelju kojih je tijelo 
javne vlasti ograničilo pravo na pristup informaciji. 


Korak 9: Provedba testa razmjernosti i javnog interesa 


Test razmjernosti i javnog interesa je procjena odnosa između razloga za omogućavanje 
pristupa informaciji i razloga za ograničenje te omogućavanje pristupa informaciji ako 
prevladava javni interes. Zakonom o pravu na pristup informacijama nije detaljno razrađen 
postupak provedbe testa razmjernosti i javnog interesa zbog čega će povjerenica za 
informiranje izraditi uputu. 


Korisno je da se za potrebe provedbe navedenog testa u tijelu javne vlasti formira posebna 
skupina za provedbu testa razmjernosti i javnog interesa u kojoj će uz službenika za 
informiranje sudjelovati i druge osobe iz tijela javne vlasti, kao što su predstavnici unutarnje 
ustrojstvene jedinice tijela javne vlasti koja posjeduje zatraženu informaciju, odnosno iz čijeg 
je djelokruga zatražena informacija, osoba iz vodstva tijela, te po mogućnosti službenik koji je 
pravnik. Nakon provedbe testa potrebno je sačiniti zapisnik ili bilješku. 


Prema članku 16. stavku 2. Zakona o pravu na pristup informacijama kod provedbe testa 
razmjernosti i javnog interesa tijelo javne vlasti dužno je utvrditi da li se pristup informaciji 
može ograničiti radi zaštite nekog od zaštićenih interesa iz članka 15. stavka 2. i 3. ovog 
Zakona, da li bi omogućavanjem pristupa traženoj informaciji u svakom pojedinom slučaju taj 
interes bio ozbiljno povrijeđen te da li prevladava potreba zaštite prava na ograničenje ili 
javni interes. Ako prevladava javni interes u odnosu na štetu po zaštićene interese, 
informacija će se učiniti dostupnom. 


Ako se utvrdi da za informaciju postoji zakonsko ograničenje, treba prvo utvrditi odnosi li se 
ono na apsolutno zakonsko ograničenje. U tom je slučaju potrebno donijeti rješenje o 
odbijanju zahtjeva, bez provedbe testa razmjernosti i javnog interesa. 


Test razmjernosti i javnog interesa provodi se za informacije koje posjeduje tijelo javne 
vlasti, a nalaze _ se u kategoriji izuzetaka od prava na pristup informacijama, osim ako je riječ 
O informacijama koje se tiču svih postupaka koje vode nadležna tijela u predistražnim i 
istražnim radnjama za vrijeme trajanja tih postupaka. Test razmjernosti i javnog interesa za 
klasificirane podatke može provoditi samo vlasnik informacije. Kako bi tijelo javne vlasti 
došlo do odluke, potrebno je pronaći ravnotežu između suprotstavljenih razloga, na temelju 
pojedinih okolnosti slučaja. Kada se provodi test _razmjernosti i javnog interesa odluka se 
donosi u fazama. 


Prvo je potrebno utvrditi da se informacija nalazi u jednoj od kategorija izuzetaka koje su 
propisane člankom 15. Zakona te utvrditi da li bi i na koji način objavom informacije interes 

Koji se propisanim ograničenjem štiti bio povrijeđen. Zatim je potrebno procijeniti postojanje 
javnog interesa za objavljivanje informacije, pri čemu od koristi mogu biti javne rasprave, 
medijski sadržaji, i sl. avni interes putem javnih rasprava, parlamentarnih rasprava, analizom 
sadržaja iz medija. 


Potrebno je utvrditi sve razloge za i protiv omogućavanja pristupa informacijama koji se 
primjenjuju u konkretnom slučaju, primjerice hoće li omogućavanje pristupa informaciji 
javnost na odgovarajući način biti informirana o opasnostima za javno zdravlje, sigurnost ili 
okoliš, hoće li pridonijeti otkrivanju nesavjesnog poslovanja ili sukoba interesa, hoće li 
pridonijeti osiguranju učinkovitijeg nadzora nad potrošnjom javnih sredstava, hoće li ugroziti 
međunarodne odnose i nacionalnu sigurnost i drugo. 


Iduća faza podrazumijeva procjenu težine svakog razloga te utvrđivanje hoće li razlozi protiv 
omogućavanja pristupa informaciji prevagnuti nad razlozima za omogućavanjem pristupa 
informaciji. Potrebno je dokazati veliku štetnost koju bi objavljivanje informacije 
prouzrokovalo ili ne bi prouzrokovalo. Iz navedenog proizlazi da u konkretnom slučaju treba 
utvrditi koji interes preteže, javni interes u odnosu na štetu po zaštićene interese ili obrnuto. 


U slučaju kada bi interes zaštite određenih vrijednosti zbog kojih je informacija ograničena od 
javnog pristupa prevladao nad interesom javnosti da dođe do predmetne informacije, 
informacija bi i dalje ostala zaštićena. Nasuprot tome, kada bi razlozi da se javnosti omogući 
informacija bili značajniji od štete koja bi nastala njezinim davanjem, pristup informaciji bi se 
trebala omogućiti usprkos postojećem ograničenju. 


Kada se govori o javnom interesu potrebno je napraviti razgraničenje u pojmovima javni 
interes od pojma onoga što je interesantno za javnost. Javnosti mogu biti interesantne 
različite teme, primjerice privatni život poznatih osoba, ali to ne znači da je ujedno takva 
informacija od javnog interesa. 


Međutim, kada se govori o javnom interesu može se reći da je javni interes zajednička 
dobrobit ili opće blagostanje, a odnosi se na postojanje sigurnog, zdravog i funkcionalnog 
društva i demokratskog uređenja, jer upravo u demokratskim društvima dostupnost 
informacija građanima pridonosi njihovom kvalitetnijem informiranju, te im omogućava 
sudjelovanje u svim demokratskim procesima, čime se jača odgovornost tijela javne vlasti. 
Sve to doprinosi transparentnosti i borbi protiv korupcije. Javni interes za objavljivanjem 
informacije postoji u slučajevima javne sigurnosti, javnog zdravlja, pribavljanja ili potrošnje 
proračunskih sredstava, odgovornosti i transparentnosti donošenja odluka koje pokreću 
javne ili parlamentarne rasprave. 


Važno je istaknuti da su prema izričitoj zakonskoj odredbi informacije o raspolaganju javnim 
sredstvima dostupne su javnosti i bez provedbe postupka testa razmjernosti i javnog 
interesa, osim ako informacija predstavlja klasificirani podatak. Dakle, čak i ako bi neki 
ugovor bio zaštićen zbog poslovne tajne, cijena usluge koja je predmet tog ugovora ne može 
ostati zaštićena. 


Ako tražena informacija sadrži i podatak koji podliježe ograničenju preostali dijelovi 
informacije učinit će se dostupnim, a dijelovi za koje postoje ograničenje iz članka 15. stavka 

2. i 3. Zakona učinit će se nedostupnim, prekrivanjem tih dijelova. Primjerice ako ugovor ima 
jedan članak koji je klasificiran stupnjem tajnosti taj članak ugovora će biti izuzet, a preslika 
preostalih odredbi ugovora može se dostaviti korisniku, pri čemu postoji obveza dodnošenja 
rješenja o djelomičnom odbijanju zahtjeva za pristup informacijama. 


Korak 10: Donošenje rješenja 


Kod postojanja ograničenja za pristup zatraženoj informaciji, ako je temeljem provedenog 
testa razmjernosti donesena odluka da se odbije zahtjev ili da se omogući pristup 
informacijama, službenik za informiranje ima obvezu donijeti rješenje, koje treba sadržavati 
sve sastavne dijelove rješenja. Rješenje se treba sastojati od zaglavlja, uvoda, izreke, 
obrazloženja u kojem se trebaju obrazložiti razlozi odluke donesene u izreci rješenja, upute o 
pravnom lijeku, potpisa službene osobe i otiska službenog pečata javnopravnog tijela. 
Rješenje treba dostaviti korisniku prema odredbama Zakona o općem upravnom postupku, 
pravilom o osobnoj dostavi te je važno _ provjeriti je li dostava rješenja uredna iz razloga 
utvrđivanja datuma primitka rješenja, od kada se računa rok za izjavljivanje žalbe. 


Osim u slučaju uskrate pristupa iz nekog od razloga propisanih kao ograničenja pristupa 
inforamcijama, službenik za informiranje ima obvezu donijeti rješenje u slučaju ako utvrdi da 
nema osnove za dopunu ili ispravak dane informacije, ako se traži informacija koja se ne 
smatra informacijom u smislu članka 5. stavka 1. točke 3. Zakona o pravu na pristup 
informacijama, ako jedan ili više međusobno povezanih podnositelja putem jednog ili više 
funkcionalno povezanih zahtjeva očito zloupotrebljava pravo na pristup informacijama, a 
osobito kada zbog učestalih zahtjeva za dostavu istih ili istovrsnih informacija ili Zahtjeva 
Kojima se traži velik broj informacija dolazi do opterećivanja rada i redovitog funkcioniranja 
tijela javne vlasti. 


Službenik za informiranje ima obvezu donijeti rješenje o odbacivanju zahtjeva ako tijelo 
javne vlasti ne posjeduje informaciju te nema saznanja gdje se informacija nalazi te ako 
podnositelj zahtjeva ne ispravi u roku od 5 dana nerazumljivi ili nepotpuni zahtjev. 


Od ključne je važnosti izraditi rješenje prema pravilima općeg upravnog postupka, uključujući 
adekvatnu uputu o pravnom lijeku (podnošenje žalbe Povjereniku za informiranje u roku od 
15 dana od dostave rješenja). Bez upute o načinu zaštite prava, tijelo javne vlasti ne samo 
da grubo krši Ustavom zajamčeno pravo svih građana nego i aktivno pridonosi negativnoj 
slici javnog sektora u javnosti. Jednostavno otpisivanje e-poštom da se 'informacija ne može 
dati jer se radi o poslovnoj tajni' ili slično ne može se smatrati rješavanjem zahtjeva za 
pristup informacijama i tijelo javne vlasti i službenik za informiranje moraju biti svjesni da je 
zbog važnosti ovog prava za čitav niz društvenih vrijednosti, upravo provedba upravnog 
postupka i donošenje odgovarajućih akata ono što osigurava pravo građana. 


VAŽNO _- U slučaju odbijanja ili odbacivanja zahtjeva potrebno je donijeti rješenje sa svim 
propisanim dijelovima, uključujući uputu o pravnom lijeku! 

Korak 11: Dostava informacija 


U slučaju kada službenik za informiranje utvrdi da je sukladno Zakonu potrebno omogućiti 
pristup informacijama i da nema razloga za uskratu, potrebno je osigurati da se tražene 
informacije dostave korisniku. 


Kako bi se postupak pružanja informacije ubrzao i oslobodio dodatnih formalnosti, 
zakonodavac je predvidio člankom 23. stavkom 1. točkom 1. Zakona o pravu na pristup 
informacijama da se u slučaju omogućavanja pristupa informacijama ne donosi rješenje. Ako 
tražena informacija sadrži i podatak koji podliježe ograničenju službenik za informiranje će 
preostale dijelove informacije učiniti dostupnima, a dijelovi za koje postoje ograničenje učinit 
će se nedostupnim, prikrivanjem tih dijelova. 


Primjerice, ako ugovor ima jedan članak koji je poslovna tajna, taj članak ugovora će biti 
izuzet (npr. zacrnjen), a preslika preostalih odredbi ugovora može se dostaviti korisniku.U 
slučaju djelomičnog omogućavanja pristupa informaciji potrebno je donijeti rješenje. 


Informacije kojima se ograničava pravo na pristup iz razloga prava intelektualnog vlasništva 
postaju dostupne javnosti kad to odredi onaj kome bi objavljivanjem informacije mogla biti 
prouzročena šteta, ali najduže u roku od 20 godina od dana kad je informacija nastala, osim 
ako zakonom ili drugim propisom nije određen duži rok. Sve ostale informacije postaju 
dostupne javnosti nakon što prestanu razlozi na temelju kojih je tijelo javne vlasti ograničilo 
pravo na pristup informaciji. 


Člankom 17. stavkom 2. Zakona pravu na pristup informacijama su propisani načini davanja 
informacija: 


v neposrednim davanjem informacije, 

davanjem informacije pisanim putem, 

uvidom u dokumente i izradom preslika dokumenata koji sadrže traženu informaciju, 
dostavljanjem preslika dokumenta koji sadrži traženu informaciju, 

na drugi način koji je prikladan za ostvarivanje prava na pristup informaciji. 


SSS 


Ako se korisniku omogući neposredan uvid u informaciju treba uzeti obzir da ako postoji 
potreba za zaštitom određenih dijelova da se ti dijelovi i kada se daju na uvid trebaju prekriti. 
Korisniku prava treba omogućiti vrijeme i mjesto gdje može izvršiti uvid u informaciju, a kada 
izvrši uvid u informaciju korisnik može zatražiti i preslike određenih dijelova. 


Tijelo javne vlasti može korisniku, prema članku 19. stavku 2. Zakona o pravu na pristup 
informacijama i Kriterijima za određivanje visine naknade stvarnih materijalnih troškova i 
troškova dostave informacije, naplatiti stvarne materijalne troškove koji se mogu sastojati u 
izradi preslike određenog broja stanica informacije, dostave elektroničkog zapisa na CD-u, 
DVD-u, na memorijskoj kartici i sl., te naplatiti troškove dostave informacija prema Kriterijima 
za određivanje visine naknade stvarnih materijalnih troškova i troškova dostave informacije. 
Korisniku će se dostaviti informacija po primitku dokaza o izvršenoj uplati. 


Od korisnika se može zatražiti da unaprijed položi na račun tijela javne vlasti očekivani iznos 
stvarnih materijalnih troškova odnosno troškova dostave u roku od osam dana, ukoliko iznos 

prelazi 150,00 kuna. U slučaju da korisnik prava na pristup informaciji u roku ne položi 
navedeni iznos, smatrat će se da je korisnik prava na pristup informaciji odustao od zahtjeva 
te u tom slučaju treba donijeti rješenje o obustavi postupka. 


Iz razloga učinkovitosti i ekonomičnosti te ostvarivanja razmjernosti u zaštiti prava stranaka i 
javnog interesa, tijelo javne vlasti može odlučiti da korisniku prava na informaciju ne 
zaračuna troškove koji nastaju pružanjem i dostavom informacije ukoliko isti ne prelaze iznos 
od 50,00 kuna. Pri tome treba uzeti u obzir broj zahtjeva koje je korisnik postavio u 
određenom vremenskom razdoblju i sl. 


Važno je naglasiti da rad zaposlenika tijela javne vlasti koji provede prikupljajući, 
pripremajajući i pružajući informaciju korisniku prava na informaciju ne predstavlja stvarni 
materijalni trošak i ne može se ni u kojem slučaju uračunavati u naknadu troškova za pristup 
informacijama. 


Korak 13: Dopuna ili ispravak informacije 


Ukoliko korisnik na osnovu dokaza kojima raspolaže smatra da informacija pružena na 
temelju zahtjeva nije točna ili potpuna, može, prema članku 24. stavku 1. Zakona o pravu na 
pristup informacijama, zahtijevati njen ispravak, odnosno dopunu u roku od 15 dana od dana 
dobivanja informacije. 


Rok za rješavanje zahtjeva za dopunu ili ispravak informacije je 15 dana a sam zahtjev se 
rješava sukladno odredbama Zakona o pravu na pristup informacijama. 


Ako korisniku nije bila pružena informacija te se utvrdi da nema zakonskih ograničenja, 
omogućit će se korisniku pristup informaciji. Ako se utvrdi da postoje zakonska ograničenja 
tada će se kao i za zahtjev za pristup informacijama, provesti test razmjernosti i javnog 
interesa i donijeti odluka. 


Tijelo javne vlasti obvezno je donijeti rješenje o odbijanju zahtjeva ako utvrdi da nema 
osnove za dopunu ili ispravak dane informacije. 


ŽALBENI POSTUPAK 


Ukoliko službenik za informiranje zahtjev korisnika prava na pristup informacijama ne riješi u 
zakonskom roku od 15 dana, odnosno u roku od 30 dana ako je službenik za informiranje u 
roku od osam dana od dana podnošenja zahtjeva za pristup informacijama poslao korisniku 
obavijest o produženju roka za rješavanja zahtjeva, korisnik stječe pravo na podnošenje 
žalbe zbog tzv. šutnje uprave. 


Prema članku 25. stavku 2. Zakona o pravu na pristup informacijama, žalbu zbog tzv. šutnje 
uprave korisnik može izjaviti Povjereniku za informiranje te će službenik za informiranje biti 
obaviješten o žalbi zaprimanjem obavijesti Povjerenika za informiranje o zaprimljenoj žalbi. 

Uz obavijest o zaprimljenoj žalbi, izjavljenoj zbog toga što prvostupanjsko tijelo nije riješilo 
zahtjev korisnika u zakonskom roku, Povjerenik za informiranje prema članku 119. Zakona o 
općem upravnom postupku, zatražiti će obavijest o razlozima zbog kojih zahtjev nije riješen u 
propisanom roku (omogućen pristup informaciji, doneseno rješenje o odbijanju zahtjeva, 
odbacivanju zahtjeva, pružanje obavijesti korisniku). — Službenik za informiranje po 
zaprimanju zahijeva za očitovanjem ima obvezu dostaviti Povjereniku za informiranje 
obavijest o razlozima zbog kojih zahtjev nije riješen. U očitovanju se trebaju navesti razlozi 
zbog kojih je došlo do nerješavanja zahtjeva. Osim što je potrebno dostaviti obavijest o 
razlozima nerješavanja zahtjeva, izjavljena žalba zbog izv. šutnje uprave treba biti poticaj 
službeniku za informiranje da riješi zahtjev. 


Nakon što Povjerenik za informiranje zaprimi zatraženo očitovanje i utvrdi da zahtjev nije u 
međuvremenu riješen, razmotrit će razloge koji su doveli do nerješavanja zahtjeva za pristup 
informacijama. 


Kad Povjerenik za informiranje utvrdi da tijelo javne vlasti nije riješilo zahtjev iz opravdanih 
razloga, odredit će prvostupanjskom tijelu novi rok za donošenje rješenja koji ne može biti 
duži od 30 dana. Kad Povjerenik za informiranje utvrdi da razlozi za nedonošenje 
prvostupanjskog rješenja nisu opravdani, može zatražiti spis predmeta i sam riješiti zahtjev 
za pristup informacijama ili može naložiti prvostupanjskom tijelu da riješi zahtjev u 
određenom roku. 


Prema članku 25. stavku 7. Zakona o pravu na pristup informacijama je propisano da će 
Povjerenik kada utvrdi da je žalba osnovana, rješenjem naložiti tijelu javne vlasti da korisniku 
omogući pristup traženoj informaciji, odnosno da odluči o zahtjevu korisnika te odrediti 
primjeren rok u kojem je dužno to učiniti. Smatrat će se da je tijelo javne vlasti onemogućilo ili 
ograničilo pristup informacijama korisniku ako ne postupi po odluci Povjerenika za 
informiranje ili to ne učini u roku koji je odredio Povjerenik za informiranje. 


Stoga nakon zaprimanja odluke Povjerenika po tzv. šutnji uprave, službenik za informiranje 
ima dodatan rok u kojem treba riješiti zahtjev za pristup informacijama te također ima obvezu 
O učinjenom izvijestiti Povjerenika za informiranje te dostaviti dokaz o rješavanju zahtjeva 
(rješenje i dostavnicu o uručenju rješenja, obavijest o dostavi informacije korisniku i dokaz o 
slanju). 


Ukoliko odgovorna osoba u tijelu javne vlasti ne postupi po odluci Povjerenika za 
informiranje, time su stečeni uvjeti za pokretanje prekršajnog postupka, prema članku 61. 
stavku 1. Zakona o pravu na pristup informacijama, protiv osobe čijem je činjenjem ili 
nečinjenjem došlo do povrede Zakona o _ pravu na pristup informacijama (čelnik tijela ili 
službenik za informiranje). 


Korisnik prava na pristup informacijama prema članku 25. stavku 1. Zakona o pravu na 
pristup informacijama ima pravo podnijeti žalbu u slučaju kada je tijelo javne vlasti odbilo, 
djelomično odbilo ili odbacilo zahtijev za pristup informacijama. Službenik za informiranje 
prilikom uskrate informacije mora imati u vidu odredbe članka 98. Zakona o općem upravnom 
postupku koje se odnose na formu i sadržaj rješenja. Ako je u rješenju dana pogrešna uputa 
O pravnom lijeku korisnik može postupiti po važećim propisima ili po uputi. Korisnik koji 

postupi po pogrešnoj uputi ne može zbog toga imati štetnih posljedica. Kad u rješenju nije 
dana nikakva uputa o pravnom lijeku ili je ta uputa nepotpuna, stranka može postupiti po 
važećim propisima, a može u roku od 30 dana zatražiti od javnopravnog tijela koje je rješenje 
donijelo dopunu rješenja u tom dijelu. U takvom slučaju rok za žalbu teče od dana dostave 
dopunjenog rješenja. 


Službenik za informiranje prilikom donošenja rješenja mora voditi računa o tome da se na 
žalbu na rješenje ne naplaćuju upravne pristojbe. 


Prema Zakonu o općem upravnom postupku žalba se predaje putem prvostupanjskog tijela 
Koje ima obvezu staviti prijamni štabilj na žalbu i sačuvati kovertu, ako je dostavljena putem 
pošte. Nakon toga službenik za informiranje treba provjeriti je li zaprimljena žalba 
pravovremena, dopuštena i izjavljena od strane ovlaštene osobe. Ako utvrdi neki od tih 
razloga u obvezi je donijeti rješenje o odbacivanju žalbe, na koje korisnik može izjaviti žalbu 
Povjereniku za informiranje. 


Ukoliko ne postoje razlozi za odbacivanje žalbe, službenik za informiranje treba razmotriti 
žalbu i ispitati zakonitost rješenja koje se žalbom osporava. Kad tijelo javne vlasti ocijeni da 
je žalba osnovana u cijelosti ili djelomično, zamijenit će pobijano rješenje novim ako se ne 
dira u prava trećih osoba. Ako tijelo javne vlasti ne odbaci žalbu ili ne zamijeni pobijano 
rješenje novim, bez odgode će dostaviti žalbu sa spisom predmeta drugostupanjskom tijelu. 


Prilikom dostave spisa predmeta prvostupanjsko tijelo treba dostaviti zahtjev za pristup 
informacijama, rješenje o zahtjevu, dostavnicu o uručenju rješenja, informaciju koju je stranka 
zatražila, osim onih koje se tiču svih postupaka koje vode nadležna tijela u predistražnim i 
istražnim radnjama za vrijeme trajanja tih postupaka, žalbu i sve ostale akte koji se nalaze u 
predmetu, bez obzira na stupanj tajnosti (osobne podatke, poslovnu tajnu, klasificirane 
informacije, intelektualno vlasništvo i sve ostale informacije koje se odnose na pojedino 
zakonsko ograničenje). 


Praksa je Povjerenika za informiranje da ovlašteni službenici Ureda povjerenika za 
informiranje, koji imaju izdan certifikat određenog stupnja tajnosti dolaze izvršiti uvid u 
Klasificirane informacije u tijelo javne vlasti koje je vlasnik informacije. 


Službenik za informiranje treba Povjereniku za informiranje dostaviti potpun predmet kako ne 
bi moralo dolaziti do traženja dopune jer se time neosnovano produžuje žalbeni postupak i 
protekom roka od 30, 60 ili 90 dana od dana izjavljivanja žalbe, u kojim rokovima je 
Povjerenik za informiranje obvezan odlučiti o žalbi, omogućava se žalitelju da pokrene 
upravni spor protiv Povjerenika za informiranje zbog tzv. šutnje uprave, čime se dodatno 
opterećuje rad Povjerenika i onemogućuje ostvarivanje prava građana. 


Ukoliko žalitelj izjavi žalbu izravno Povjereniku za informiranje, Povjerenik za informiranje će 
žalbu dostaviti tijelu javne vlasti, koje treba sa žalbom postupiti na isti način kao da je 
zaprimljena i putem tijela javne vlasti. 


Kada Povjerenik za informiranje donese rješenje o žalbi, žalbu sa spisom predmeta će vratiti 
tijelu javne vlasti _ uz 2 primjerka rješenja o žalbi, i to jedan primjerak za tijelo javne vlasti, a 


32 


Primjena Zakona o o pravu na pristup informacijama 
Priručnik za službenike za informiranje u tijelima javne vlasti, Zagreb, 2016 


drugo za žalitelja. Naime, prema članku 121. Zakona o općem upravnom postupku rješenje o 
žalbi mora se donijeti i dostaviti stranci putem prvostupanjskog tijela. Prilikom dostave 
rješenja žalitelju potrebno je voditi računa da dostava bude prema pravilima Zakonu o 
općem upravnom postupku o osobnoj dostavi. 


Nakon što tijelo javne vlasti dostavi rješenje žalitelju, u obvezi je dostaviti Povjereniku za 
informiranje izvornik zaprimljene dostavnice. Ukoliko je Povjerenik za informiranje poništio 
rješenje i predmet dostavio tijelu javne vlasti na ponovni postupak, nakon donošenja odluke u 
ponovljenom postupku, službenik za informiranje je u obvezi obavijestiti Povjerenika za 
informiranje o ishodu ponovljenog postupka. Kada Povjerenik za informiranje donese 
u roku koji je naveden u rješenju te o učinjenom obavijestiti Povjerenika za informiranje. 
Ukoliko tijelo javne vlasti bude smatralo da rješenje Povjerenika za informiranje nije zakonito 
može pokrenuti upravni spor pred Visokim upravnim sudom Republike Hrvatske. 


UPRAVNI SPOR 


Prema članku 26. Zakona o pravu na pristup informacijama tijelo javne vlasti i žalitelj ne 
mogu protiv rješenja Povjerenika za informiranje izjaviti žalbu jer ista nije dopuštena ali 
mogu u roku od 30 dana od dana dostave rješenja Povjerenika za informiranje pokrenuti 
upravni spor pred Visokim upravnim sudom Republike Hrvatske. 


Kada se pokrene upravni spor, podnesena tužba ima odgodni učinak ako je rješenjem 
Povjerenika za informiranje korisniku prava na informaciju omogućen pristup informaciji. 
Odluku o tužbi Visoki upravni sud Republike Hrvatske mora donijeti roku od 90 dana. 


Visoki upravni sud Republike Hrvatske rješenjem dostavlja tužbu tužitelja te traži od 
Povjerenika za informiranje da u određenom roku dostavi odgovor na tužbu i spis predmeta. 
Visokom upravnom sudu Republike Hrvatske se trebaju dostaviti informacije koje su predmet 
postupka bez obzira na stupanj tajnosti, osim onih koje se tiču svih postupaka koje vode 
nadležna tijela u predistražnim i istražnim radnjama za vrijeme trajanja tih postupaka, te 
drugostupanjski spis Povjerenika za informiranje. 


S obzirom da Povjerenik za informiranje tijelu javne vlasti vraća spis predmeta po okončanju 
žalbenog postupka, uz obavijest o pokrenutom upravnom sporu će zatražiti od tijela javne 
vlasti da dostavi spis predmeta. Nakon okončanja upravnog spora, Visoki upravni sud 
Republike Hrvatske uz odluku, vraća spis predmeta Povjereniku za informiranje, koji zatim 
vraća spis predmeta tijelu javne vlasti i obavještava ga o ishodu upravnog spora. 


Kada je upravni spor pokrenulo tijelo javne vlasti, u slučaju potvrđivanja odluke Povjerenika 
za informiranje kojim je naloženo omogućavanje pristupa informacijama, po izvršnosti 
rješenja Povjerenika za informiranje, tijelo javne vlasti je u obvezi korisniku dostaviti 
zatraženu informaciju. U protivnom se odgovorna osoba u tijelu javne vlasti (čelnik tijela ili 
službenik za informiranje) izlaže prekršajnoj odgovornosti. 

PONOVNA UPORABA INFORMACIJA 


Ponovna uporaba informacija polazi od ideje da su informacije javnog sektora u zajedničkom 
vlasništvu svih građana te da inovativno korištenje tih podataka, ukoliko nisu ograničeni zbog 
klasificiranih informacija, poslovne tajne, — osobnih podataka, pravima intelektualnog 
vlasništva, treba biti omogućeno korisnicima, a u svrhu stvaranja dodane vrijednosti. 


Za ostvarivanje prava na ponovnu uporabu informacija značajne su odredbe o postupku 
ostvarivanja prava na pristup informacijama, jer se na pitanja koja nisu posebno uređena 
odredbama o ponovnoj uporabi primjenjuju ostale odredbe Zakona o pravu na pristup 
informacijama. 


Fizičke osobe, udruge, znanstvenici, trgovačka društva imaju potrebu za korištenjem 
informacija tijela javne vlasti kako bi se što bolje iskoristilo njihove mogućnosti. Kao najčešći 
primjeri informacija javnog sektora su prostorni podaci, financijski podaci, statističke 
informacije, različiti registri i baze podataka. 


Kako bi se informacije mogle ponovno upotrijebiti moraju biti u otvorenom obliku i u skladu s 
otvorenim standardima. Osim toga važno je da tijela javne vlasti uz objavu informacija u 
strojno čitljivom obliku objavljuju i metapodatke. 


Da bi se neka informacija mogla ponovno upotrijebiti ona mora biti objavljena ili dostupna u 
strojno čitljivom obliku, a to je takav oblik datoteke koji je strukturiran na način da ga neka 
softverska aplikacija može lako identificirati, prepoznati i iz njega izdvojiti određene podatke, 
kao što je primjerice CSV, JSON, XML, RDF. Ako korisnici nisu u mogućnosti doći do 
informacija za ponovnu uporabu putem internetskih stranica tijela javne vlasti ili putem 
portala za otvorene podatke, mogu podnijeti zahtjev Za ponovnu uporabu informacija. 


Zahtjev za ponovnu uporabu informacija mora sadržavati osnovne podatke koji sadrži pisani 
zahtjev za pristup informacijama a to su: 


v naziv i sjedište tijela javne vlasti kojem se zahtjev podnosi, 

podatke koji su važni za prepoznavanje tražene informacije, 

ime i prezime i adresu fizičke osobe podnositelja zahtjeva, 

tvrtku, odnosno naziv pravne osobe i njezino sjedište. 

informacije koje želi ponovno upotrijebiti, 

način na koji želi primiti sadržaj traženih informacija i 

svrhu u koju želi ponovno upotrijebiti informacije (komercijalna ili nekomercijalna 
svrha). 


NA NANA 


Tijelo javne vlasti je u roku od 15 dana od dana podnošenja urednog zahtjeva u obvezi 
odlučiti o zahtjevu za ponovnu uporabu informacija. Rokovi za odlučivanje o zahtjevu za 
ponovnu uporabu informacija mogu se produžiti za 15 dana, računajući od dana kad je tijelo 
javne vlasti trebalo odlučiti o zahtjevu za ponovnu uporabu informacija, iz istih razloga kao i 
produžavanje roka u slučaju pristupa informacijama. 

Ako je određene informacije, registre ili baze podataka tijelo javne vlasti objavilo na 
internetskoj stranici tijela javne vlasti njihova ponovna uporaba je za sve besplatna (otvoreni 
podaci). 


Ako to nije slučaj tijelo javne vlasti može naplatiti naknadu za ponovnu uporabu informacija 
sukladno Kriterijima za određivanje visine naknade stvarnih materijalnih troškova i troškova 
dostave informacije. 


S obzirom da se uskoro očekuje objava posebnog priručnika za ponovnu uporabu i otvorene 
podatke, u nastavku ukratko o pojedinim pitanjima ponovne uporabe. 


OSTVARIVANJE PONOVNE UPORABE PUTEM PODNOŠENJA ZAHTJEVA 


Korisnik može zatražiti informacije za ponovnu uporabu putem podnošenja zahtjeva za 
ponovnu uporabu i to pisanim putem, u koje se ubraja i zahtjev podnesen putem elektroničke 
Komunikacije, a također je moguće i zahtjev podnijeti putem telefona ili usmenim putem. 
Međutim, Zakonom o pravu na pristup informacijama se potiču tijela javne vlasti da postupaju 
po zahtjevu za ponovnu uporabu informacija putem sredstava elektroničke komunikacije, kad 
god je to moguće i prikladno. 


Korisnik u zahtjevu treba navesti podatke o tome iko podnosi zahtjev te sukladno tome 
navesti ime i prezime podnositelja i njegovu adresu, odnosno za pravnu osobu naziv i 
sjedište, zatim kojem tijelu javne vlasti upućuje zahtjev za ponovnu uporabu informacija 
informaciju koju traži za ponovnu uporabu informacija, svrhu traženja informacije 
(komercijalna ili nekomercijalna svrha) i način dostave informacije. 


Tijelo javne vlasti o zahtjevu za ponovnu uporabu mora odlučiti rješenjem u roku od 15 dana 
od podnošenja urednog zahtjeva i to u slučaju pozitivnog rješavanja zahtjeva. 


Donošenje rješenja kojim se usvaja zahtjev za ponovnu uporabu informacija je uređeno zbog 
utvrđivanja uvjeta uporabe te osobito određivanje izračuna troškova jer se time korisniku 
omogućava pravo na podnošenje žalbe ukoliko smatra da troškovi nisu pravilno određeni ili 
ukoliko nije zadovoljan određenim uvjetima korištenja. Po donošenju podzakonskih propisa 
Kojima se ti elementi reguliraju bit će dakle potrebno donijeti rješenje, uz napomenu da je 
naplata troškova povrh graničnih, dakle onih na koje se primjenjuju već postojeći Kriteriji iz 
članka 19., stavka 3., ograničena na izuzetno mali krug slučajeva. 


U svakom slučaju, ako korisnik zatraži informaciju ili podatke koji su javno objavljeni za 
ponovnu uporabu kao otvoreni podaci i bez naplate ili ih je moguće objavtiti kao otvorene 
podatke, u tom slučaju nije potrebno donositi rješenje već je potrebno korisnika obavijestiti da 
su informacije ili podaci javno objavljeni s poveznicom. Kod postupanja po zahtjevu za 
ponovnu uporabu tijela javne vlasti nemaju obvezu izrađivati, prilagođavati ili izdvajati 
dijelove informacija u svrhu ponovne uporabe, ako to zahtjeva nerazmjeran utrošak vremena 
i sredstava, niti se od tijela javne vlasti može zahtijevati da nastavi ažurirati, nadograđivati i 
pohranjivati informacije u tu svrhu. Naglasak je na nerazmjernosti utroška vremena i 

sredstava, što ne isključuje manje prilagodbe formata koje ne zahtjevaju poseban dodatan 
angažman. 


Ova odredba će sigurno predstavljati izazov za sve sudionike u postupku rješavanja zahtjeva 
za ponovnu uporabu informacija jer će biti potrebno uspostaviti kriterije što podrazumijeva 
utrošak financijskih sredstava i ljudskih kapaciteta za pretvaranje određenih informacija. S 
druge strane, ova odredba ne predstavlja zakonski razlog za uskratu. Praktično rješenje se 
navodi u Izvješću o provedbi Zakona o pravu na pristup informacijama za 2015. godinu, 
prema kojem bi tijela javne vlasti trebala, umjesto rješenja poslati obavijest iz članka 23. 
stavka 1. točke 3. Zakona o pravu na pristup informacijama, odnosno poslati korisnicima 
poveznicu na kojoj se nalazi zatražena informacija, iako se ne nalazi u obliku u kojem je 
zatražena, te pojasniti razloge koji predstavljaju nerazmjerni trošak. Na navedenu obavijest 
korisnik može uložiti prigovor te putem rješavanja prigovora ostvariti pravo na žalbu kod 
Povjerenika za informiranje. 


Imajući u vidu ovu odredbu, u budućem radu će tijela javne vlasti trebati predvidjeti da 
prilikom stvaranja nove baze podataka ili izmjene postojećih uključe i mogućnost izvoza tih 
podataka u strojno čitljive oblike, a primjer takvog rješenja je Popis tijela javne vlasti — 
podatke iz baze moguće je pretraživati putem aplikacije, ali i izvesti u strojno čitljiv (.csv) oblik 
Koji omogućava korištenje svih odnosno odabranih podataka na različite načine. 


ZAKONSKI RAZLOZI ZA USKRATU PONOVNE UPORABE INFORMACIJA 


Značajna razlika između ostvarivanja prava na pristup informacijama i ponovne uporabe 
informacija se sastoji u tome da u postupcima ostvarenja ponovne uporabe informacija tijela 
javne vlasti prije donošenja odluke ne provode test razmjernosti i javnog interesa. 


Svi zakonski razlozi koji su propisani za ograničenje prava na pristup informacijama su 
ujedno i razlozi za uskratu informacija za ponovnu uporabu, pri čemu osobni podaci mogu biti 
jedan od najčešćih razloga uzimajući u obzir da tijela javna vlasti vode razne registre, 
upisnike koji mogu sadržavati osobne podatke. Osim tih razloga, propisani su i drugi razlozi 
Koji su specifični za ponovnu uporabu. Tako se zahtjev za ponovnu uporabu informacija 
može odbiti ako se zahtjev odnosi na povjerljive statističke podatke, informacije za koje 
Korisnik treba dokazati postojanje pravnog interesa, dijelove informacije koji sadrže samo 
logotipe, grbove ili oznake, informacije koje su u posjedu tijela javne vlasti koja pružaju javne 
usluge radija, televizije i elektroničkih medija, informacije koje su u posjedu obrazovnih i 
znanstveno-istraživačkih ustanova, uključujući organizacije osnovane u svrhu prijenosa 
rezultata istraživanja, škole i ustanove visokog obrazovanja, osim knjižnica ustanova visokog 
obrazovanja, informacije koje posjeduju ustanove u kulturi, osim knjižnica, muzeja i arhiva te 
informacije koje se ne prikupljaju u svrhu obavljanja javnog posla. 

UVJETI, NAKNADA ZA PONOVNU UPORABU INFORMACIJA | 
ISKLJUČIVA PRAVA 


Jedno od temeljnih načela ponovne uporabe informacija odnosi se na zabranu diskriminacije 
korisnika tako da je člankom 34. stavkom 1. Zakonom o pravu na pristup informacijama 
određeno da je ponovna uporaba informacija dostupna svim podnositeljima zahtjeva uz istu 
naknadu i pod istim uvjetima. Broj podnositelja kojima tijelo odobrava ponovnu uporabu je 
neograničen te se ne može ugovorom, sporazumom ili odlukom jednom podnositelju odobriti 
takva ponovna uporaba informacije koja bi spriječila ponovnu uporabu tih informacija od 
strane drugih korisnika. 


Iznimno se, u slučaju da je to prijeko potrebno za pružanje javne usluge ili drugih usluga u 
javnom interesu, može odobriti isključivo pravo na ponovnu uporabu informacija. 
Dodjeljivanjem nekome isključivog prava ograničava se pravo svih ostalih na ponovnu 
uporabu. Primjer je recimo sklapanje ugovora s privatnom tvrtkom prema kojem se tijelo 
javne vlasti obvezuje dati poduzetniku određenu bazu podataka uz redovito ažuriranje, a on 
će izraditi aplikaciju koju će korisnici koristiti uz naplatu i na tome profitirati ili će se njegov 
profit temeljiti na iznosu koji mu tijelo isplaćuje temeljem ugovora u svrhu izrade aplikacije. U 
praksi ovakvi su slučajevi vrlo česti i tijela su sklona odbijati zahtjeve za ponovnu uporabu 
informacija upravo iz razloga što treći (opravdano ili ne) polažu pravo na informacije. 


Opravdanost razloga za dodjeljivanje isključivog prava podliježe nadzoru Povjerenika za 
informiranje najmanje svake tri godine. Obveza je tijela javne vlasti da u roku od petnaest 
dana od sklapanja ugovora ili donošenja odluke o dodjeli isključivog prava, iste dostavi 
Povjereniku za informiranje koji sadržaj i način vođenja evidencije isključivih prava za 
ponovnu uporabu ireba voditi na način propisan Pravilnikom o sadržaju i načinu vođenja 
evidencije isključivih prava na ponovnu uporabu te periodično provjerava opravdanost 
razloga za odobravanje isključivog prava svake tri godine. Takve ugovore ili odluke kojim se 
odobravaju isključiva prava za ponovnu uporabu informacija tijelo javne vlasti mora objaviti 
na svojoj Internet stranici. 


Kada se isključivo pravo dodjeljuje u svrhu digitalizacije informacija u području kulture, 
vrijeme na koje se sklapa ugovor u pravilu ne smije prijeći deset godina te se mora 
predvidjeti osiguravanje besplatnog primjerka digitaliziranih informacija koji će biti dostupan 
za ponovnu uporabu po isteku vremena na koje je dodijeljeno isključivo pravo. U slučaju da 
se ugovor sklapa na vrijeme dulje od 10 godina, Povjerenik za informiranje će u jedanaestoj 
godini ispitati opravdanost razloga za dodjelu isključivog prava i produljenje vremenskog 
važenja ugovora zatim će se ispitati opravdanost navedenih razloga svakih sedam godina. 


Zakonom o izmjenama i dopunama Zakona o pravu na pristup informacijama, u prijelaznim i 
završnim odredbama su određeni rokovi važenja ugovora o isključivim pravima koji ne 
ispunjavaju uvjete propisane navedenim Zakonom. Propisano je da ugovori ostaju na snazi 
do isteka roka utvrđenog ugovorom, odnosno odlukom, a najdulje godinu dana od dana 
stupanja na snagu Zakona _i ne mogu se produžiti. Ugovori i odluke o isključivim pravima u 
svrhu digitalizacije informacija u području kulture koji su sklopljeni i važeći na dan stupanja 

na snagu Zakonom o izmjenama i dopunama Zakona o pravu na pristup inormacijama 
ostaju na snazi do isteka roka utvrđenog ugovorom, odnosno odlukom, a najdulje do 18. 
srpnja 2030. 


Temeljno je pravilo da se podaci za ponovnu uporabu daju bez ograničenja, za slobodnu 
uporabu i u otvorenom formatu. Međutim, u opravdanim slučajevima, kada je to nužno, tijelo 
javne vlasti može odrediti uvjete za ponovnu uporabu informacija koji ne smiju biti 
diskriminirajući niti smiju nepotrebno ograničavati ponovnu uporabu i tržišno natjecanje. Kako 
bi se Zakon o pravu na pristup informacijama mogao u potpunosti provoditi nužno je propisati 
dozvole kojima se određuju uvjeti ponovne uporabe. Uvjeti moraju biti razmjerni vrsti 
informacije i svrsi ograničenja uporabe (npr. očuvanje integriteta sadržaja), ali i neovisni o 
tome hoće li korisnik informacije koristiti u komercijalnu svrhu. Preporuka je Europske 
Komisije korištenje standardnih dozvola kao što su Creative commons dozvole. 


NAPLATA TROŠKOVA 


U području naknade troškova za ponovnu uporabu informacija uspostavljeno je nekoliko 
različitih pravila. Prvo pravilo se odnosi na informacije koje su objavljene na internetskoj 
stranici tijela javne vlasti i te se informacije ne naplaćuju. Zakon potiče proaktivnu objavu 
informacija posebno informacija za ponovnu uporabu (koje su dakle u strojno čitljivom 
formatu), upravo kako bi korisnicima omogućio maksimalno ostvarivanje njihova prava i 
spriječio diskriminaciju. Stoga imajte na umu da je potrebno sve što je pravno moguće 
objaviti na internet stranici tijela, a ako zatim i povezati na portalu otvorenih podataka 
http://data.gov.hr Objavljene informacije, bez obzira jesu li objavljene na internetskoj stranici 
tijela javne vlasti ili na portalima otvorenih podataka, svaki korisnik može koristiti bez naplate, 
u skladu s objavljenim uvjetima. 





Drugo pravilo koje se kod naknade troškova primjenjuje uključuje načelo marginalnih 
(graničnih) troškova, a odnosi se na slučaj kada se informacije traže temeljem zahtjeva za 
ponovnu uporabu informacija i kada tijelo javne vlasti može korisniku naplatiti stvarne 
materijalne troškove koji su nastali zbog reprodukcije, davanja na uporabu i dostave 
informacije u skladu s Kriterijima za određivanje visine naknade stvarnih materijalnih 
troškova i troškova dostave informacije. 


Treće pravilo se odnosi na naplatu informacija od strane tijela javne vlasti koje se financira iz 
vlastitih prihoda ili ako korisnik zahtjeva informacije putem kojih tijelo javne vlasti osigurava 
prihode kojima pokriva troškove njihovog prikupljanja, izrade, reprodukcije i objave. To su 
slučajevi u kojima bi da nema naplate informacija dolazilo do onemogućavanja prikupljanja i 
izrade tih informacija. Drugim riječima, naplatno pružanje informacija je dio ciklusa kojim 
tijelo osigurava prikupljanje i obradu tih istih informacija. U tim slučajevima tijelo javne vlasti 
je dužno odrediti cjenik naknade za ponovnu uporabu informacija u skladu s objektivnim, 
transparentnim i povjerljivim kriterijima za izračun koje će utvrditi Vlada Republike Hrvatske 
Uredbom. Ustanovljeno je pravilo da ukupan godišnji prihod tijela javne vlasti ostvaren 
temeljem naknade troškova ne smije prelaziti troškove prikupljanja, izrade, reprodukcije i 

pružanja informacije, uključujući razuman povrat ulaganja te je tijelo javne vlasti dužno 
revidirati način izračuna naknade troškova na godišnjoj razini. 


Četvrto pravilo se odnosi na knjižnice, muzeje i arhive koji mogu pored stvarnih materijalnih 
troškova naplatiti i naknadu ponovne uporabe informacija u skladu s objektivnim, 
transparentnim i povjerljivim kriterijima za izračun troškova. 


U Smjernicama o prioritetnim skupovima podataka, licencama i naplati troškova Europske 
komisije su detaljnije pojašnjeni određeni elementi — za izračun troškova što može 
predstavljati tijelima javne vlasti okvir prilikom izračunavanja troškova. Zbog specifičnosti 
odredbi o naplati je izuzetno važno da su rješenja koja se donose povodom zahtjeva za 
ponovnu uporabu informacija podložna preispitivanju u žalbenom postupku od strane 
Povjerenika za informiranje. 

OSTALE OBVEZE TIJELA JAVNE VLASTI 


PROAKTIVNA OBJAVA INFORMACIJA 


Proaktivna objava informacija obvezuje tijela javne vlasti da kontinuirano samoinicijativno 
objavljuju pojedine skupine informacija koje su u posjedu tijela javne vlasti, s ciljem da se 
učine lako dostupnim općoj javnosti. U suvremenim okolnostima razvoja digitalnog društva, 
sve šireg pristupa internetu i razine informatičke pismenosti, proaktivna objava informacija, 
kao i objava otvorenih podataka, temeljni je način ostvarivanja prava na pristup 
informacijama i ponovne uporabe informacija. Na taj način se ostvaruju i osnažuju načela 
jednakosti, pravodobnosti pružanja informacije, ekonomičnosti i u punom smislu ostvaruju 
prava građana. Postupanje po zahtjevu treba biti supsidijaran način pribavljanja informacija 
od strane građana, koji će uvijek ostati aktualan, osobito za slučajeve informacija koje sadrže 
dijelove koji podliježu zakonskom ograničenju. 


Proaktivna objava informacija je propisana člankom 10. Zakona o pravu na pristup 
informacijama i navedena obveza se odnosi na sva tijela javne vlasti neovisno na 
organizacijski oblik i veličinu, što je u dosadašnjoj praksi dovodilo do poteškoća u primjeni 
Zakona i brojnim nedoumicama tijela javne vlasti kako u potpunosti ispuniti zakonsku 
obvezu i koje informacije i na koji način objaviti na internetskoj stranici. 


Uz ovaj pojam veže se način objavljivanja informacija — pravodobnim objavljivanjem 
informacija o svome radu na primjeren i dostupan način, odnosno na internetskim stranicama 
tijela javne vlasti ili u javnom glasilu i Središnjem katalogu službenih dokumenata Republike 
Hrvatske, radi informiranja javnosti. 


Objavljivanje informacija na službenim internetskim stranicama je najčešći i najjednostavniji 
način. Svrha redovite objave i ažuriranja informacija tijela javne vlasti je dvojaka. 
Proaktivnom objavom informacija olakšava se pristup informacijama korisnicima, što u 
Konačnici treba rezultirati smanjenjem broja zahtjeva za pristup informacijama pa se time 
olakšava i rad tijela javne vlasti i čini ga transparentnim. 


Člankom 10. Zakona o pravu na pristup informacijama određen je opseg informacija koje 
prema citiranom Zakonu trebaju biti učinjene dostupnima javnosti, bez obzira na pojedinačni 
zahtjev i to informacije koje su od općeg interesa, a koje se u osnovi mogu svrstati u nekoliko 
skupina: transparentnost u donošenju odluka, transparentnost okvira rada i planiranja, 
financijska transparentnost i transparentnost u pružanju usluga i komunikaciji s korisnicima. 


Tijela javne vlasti obvezna su na internetskim stranicama objavljivati informacije na lako 
pretraživ način što znači da informacije moraju biti objavljena na internetskoj stranici na način 
da budu sadržajno i tehnički prilagođene korisnicima, a sveukupan sadržaj na web stranici 
pregledan, reduciran i pojednostavljen u izražavanju. Pravilo tri klika mišem može Vam 
pomoći pri strukturiranju stranice i objavljivanja informacija - korisnik mora moći naći svaku 
inforamaciju u najviše tri klika. Također informacije kad god je to moguće trebaju biti 
objavljene i u strojno čitljivom obliku, dakle pogodne za ponovnu uporabu — to se osobito 

odnosi na objavu tablica, popisa i sl. u najmanje excel tablici, a po mogućnosti csv. obliku, te 
isključuje objavu skeniranih pdf dokumenata koji ni u kojem slučaju ne ispunjavaju uvjet iz 
članka 10. Zakona. 


Tijela javne vlasti su obvezna objavljivati sljedeće informacije: 


v 
v 


zakone i ostale propise koji se odnose na područje rada; 

opće akte i odluke, kojima se utječe na interese korisnika, s razlozima za njihovo 
donošenje: 

nacrte zakona i drugih propisa te općih akata za koje se provodi postupak 
savjetovanja s javnošću, u skladu s člankom 11. Zakona; 

godišnje planove, programe, strategije, upute, izvješća o radu, financijska izvješća i 
druge odgovarajuće dokumente koji se odnose na područje rada tijela javne vlasti; 
registre i baze podataka ili informacije o registrima i bazama podataka iz njihove 
nadležnosti i načinu pristupa i ponovne uporabe; 

informacije o javnim uslugama koje tijelo javne vlasti pruža, na vidljivu mjestu, uz 
poveznicu na one koje pruža elektroničkim putem; 

podatke o izvoru financiranja, proračun, financijski plan ili drugi odgovarajući 
dokument kojim se utvrđuju prihodi i rashodi tijela javne vlasti te podatke i izvješća o 
izvršenju proračuna, financijskog plana ili drugog odgovarajućeg dokumenta; 
informacije o dodijeljenim bespovratnim sredstvima, sponzorstvima, donacijama ili 
drugim pomoćima, uključujući popis korisnika i visinu iznosa; 

informacije o postupcima javne nabave, dokumentaciju potrebnu za nadmetanje, 
informacije o izvršavanju ugovora i druge informacije za koje postoji obveza 
objavljivanja sukladno zakonu kojim se uređuje javna nabava; 

obavijesti o raspisanim natječajima, dokumentaciju potrebnu za sudjelovanje u 
natječajnom postupku te obavijest o ishodu natječajnog postupka; 

informacije o unutarnjem ustrojstvu tijela javne vlasti, s imenima čelnika tijela i 
voditelja ustrojstvenih jedinica i njihovim podacima za kontakt; 

zaključke sa službenih sjednica tijela javne vlasti i službene dokumente usvojene na 
tim sjednicama te informacije o radu formalnih radnih tijela iz njihove nadležnosti na 
Kojima se odlučuje o pravima i interesima korisnika; 

obavijest o načinu i uvjetima ostvarivanja prava na pristup informacijama i ponovnu 
uporabu informacija na vidljivu mjestu, s podacima za kontakt službenika za 
informiranje, potrebnim obrascima ili poveznicama na obrasce te visinom naknade za 
pristup informacijama i ponovnu uporabu informacija, sukladno kriterijima iz članka 
19. stavka 3. Zakona; 

odgovore na najčešće postavljena pitanja, o načinu podnošenja upita građana i 
medija, kao i ostale informacije (vijesti, priopćenja za javnost, podaci o aktivnostima), 
U svrhu informiranja javnosti o svom radu i ostvarivanju njihovih prava i izvršavanju 
obveza. 


Obaveza objave informacije ne primjenjuju se na informacije za koje postoje ograničenja 
prava na pristup prema odredbama ovoga Zakona. Primjerice, registar koji sadrži osobne 
podatke građana neće biti objavljen na internet stranici tijela, ali će sukladno točki 5. biti 
objavljeni njegovi metapodaci, uključujući informaciju o načinu pristupa. 

DOSTAVA DOKUMENATA U SREDIŠNJI KATALOG SLUŽBENIH 
DOKUMENATA REPUBLIKE HRVATSKE 


Središnji katalog službenih dokumenta Republike Hrvatske je na internetu javno dostupan 
alat koji korisnicima kroz puni tekst i/ili uređeni skup metapodataka omogućuje trajni pristup 
dokumentima pohranjenim u bazi elektroničkih dokumenata i/ili fizičkim zbirkama. Središnji 
katalog ima svrhu omogućiti korisnicima trajnu dostupnost službenih dokumenata radi 
informiranja i ponovne uporabe. 


Središnji katalog vodi i održava Digitalni informacijsko-dokumentacijski ured Vlade Republike 
Hrvatske i dostupan je na poveznici www.digured.hr, a posebnosti su uređene Pravilnikom o 
Središnjem katalogu službenih dokumenata Republike Hrvatske. 





Nisu sva tijela obveznici primjene Zakona o pravu na pristup informacijama ujedno i 
obveznici dostave određenih dokumenata u Središnji katalog već su to sljedeća tijela javne 
vlasti: 


v_ tijela državne uprave i druga državna tijela, 

v pravne osobe koje Republika Hrvatska zakonom ili podzakonskim propisom osniva ili 
čije osnivanje zakonom izričito predviđa (npr. agencije, zavodi, centri, komore, i sl.). 

v jedinice lokalne i područne (regionalne) samouprave 


Tijela javne vlasti, koja su obveznici dostave dokumenta u Središnji katalog, dužna su bez 
odgađanja, a najkasnije u roku od 5 dana od dana izrade dokumenta odnosno njegove 
objave na internetu, dostaviti sljedeće službene dokumente: 


v  Zakone i ostale propise koje donose; 

v Opće akte i odluke koje donose, kojima se utječe na interese korisnika, s razlozima 
za njihovo donošenje; 

v Godišnje planove, programe, strategije, upute, izvještaje o radu, financijska izvješća i 
druge odgovarajuće dokumente koji se odnose na područje rada tijela javne vlasti: 

o  —planove/programe (periodični plan/program rada, financijski plan, akcijski 
plan/program, operativni plan/program, strateški plan, plan upravljanja, plan 
javne nabave, plan zapošljavanja, program razvoja); 

o strategije (strategija razvoja, strateški okvir, nacionalna strategija, lokalna 
strategija, posebne strategije); 

o izvješća (periodično izvješće o radu, financijsko izvješće, statističko izvješće, 
tematsko izvješće, projektno izvješće, godišnjak); 
smjernice (strateška smjernica, programska smjernica, preporuka, kodeks); 
glasila (»Narodne novine«, službena glasila jedinica lokalne i područne 
samouprave, stručna glasila, informativna glasila); 

o službena stajališta (deklaracija, rezolucija, povelja, govor/izjava predsjednika 
Republike/predsjednika Vlade); 

o stručne podloge/analize (stručna uputa, stručna studija, istraživanje, priručnik, 
projektni dokument, elaborat, procjena); 
promotivne dokumente (vodič, tekst u obliku letka i/ili brošure, katalog); 
prijevode službenih dokumenata Europske unije i međunarodnih organizacija. 

Iznimno, ako su dokumenti objavljeni u službenom glasilu Republike Hrvatske (Narodnim 
novinama) odnosno službenom glasilu jedinice lokalne i područne (regionalne) samouprave, 
smatraju se uredno dostavljenima u Središnji katalog. 


Dokumente su tijela javne vlasti dužna dostavljati u Središnji katalog u elektroničkom obliku, 
a za dostavu dokumenata nadležan je službenik za informiranje. 


Digitalni —informacijsko-dokumentacijski ured Vlade Republike Hrvatske putem svoje 
internetske stranice, u svrhu komuniciranja s tijelima javne vlasti i javnošću, objavljuje 
informacije, upute i preporuke u vezi izrade elektroničkih dokumenata, dostave dokumenata 
u Središnji katalog, načinima pretraživanja i odabira informacija za ponovnu uporabu i drugo. 


Središnji katalog je javno dostupan na internetskim stranicama Ureda, a dokumente 
dostupne putem Središnjeg kataloga moguće je pregledavati, ispisivati i preuzimati. 


Digitalni — informacijsko-dokumentacijski ured Vlade Republike — Hrvatske — osigurava 
odgovarajuću pohranu i zaštitu dokumenata u fizičkom obliku u skladu s važećim 
međunarodnim standardima. 


Dostavljeni dokumenti u elektroničkom obliku čuvaju se na način koji ih osigurava od 
neovlaštenog pristupa, brisanja, mijenjanja ili gubitka u skladu s važećim propisima o 
mjerama informacijske sigurnosti. 


Više obavijesti o Središnjem katalogu službenih dokumenta Republike Hrvatske, uputama i 
drugim — korisnim — informacijama mogu se _ pronaći na _ internetskoj — stranici: 
htip://www.digured.hr. 





PROVEDBA SAVJETOVANJA S JAVNOŠĆU 


Savjetovanje s javnošću dio je pristupa informacijama, koji je uređen člankom 11. Zakona o 
pravu na pristup informacijama. Provedba savjetovanja s javnošću doprinosi otvorenosti i 
djelotvornosti rada tijela javne vlasti te kvaliteti odlučivanja i jačanja povjerenja građana u 
rad tijela javne vlasti. Savjetovanje s javnošću dio je postupka upravljanja javnim politikama 
koji ima temeljnu svrhu prikupljanja informacija o prijedlozima i interesima zainteresirane 
javnosti vezanim uz određeni zakon, podzakonski akt ili drugi propis koje nadležna tijela 
javne vlasti donose. Savjetovanje predstavlja priliku da sudionici javne rasprave svojim 
znanjem, iskustvom i stručnošću u ime skupina i interesa koje zastupaju utječu na sadržaj 
određenog propisa. 


Savjetovanje s javnošću nisu obvezna provoditi sva tijela javne vlasti već samo sljedeća 
tijela: 

— tijela državne uprave, 

— druga državna tijela, 

— jedinice lokalne i područne (regionalne) samouprave i 

— pravne osobe s javnim ovlastima. 

Navedena tijela javne vlasti dužna su provoditi savjetovanje s javnošću pri donošenju 
zakona i općih akata kojima utječu na interese građana i pravnih osoba, kao i pri 
usvajanju strateških i planskih dokumenata. Zakonom o pravu na pristup informacijama je 
određeno da su to ključna tijela koja donose zakone ili druge propise koji su značajni za 
javnost, a osobito je značajno da su i nadalje uključene i jedinice lokalne i područne 
(regionalne) samouprave, s obzirom na akte koje donose kao i pravne osobe s javnim 
ovlastima, s obzirom da ujedno utječu na interese korisnika. 


Savjetovanja s javnošću pri tome treba razlikovati od obaveza prema Zakonu o procjeni 
učinaka propisa. Ako se zakon ili drugi propis donosi po postupku predviđenom Zakonom o 
procjeni učinaka propisa savjetovanja se provode po tom Zakonu, kao i planiranje. 


Tijela javne vlasti dužna su donijeti i na svojoj internetskoj stranici objaviti plan savjetovanja s 
javnošću za kalendarsku godinu najkasnije do isteka prethodne kalendarske godine. O 
izmjenama plana savjetovanja tijelo javne vlasti dužno je istim putem izvijestiti javnost. 


Plan savjetovanja mora sadržavati sljedeće sastavne dijelove: 


— naziv propisa, općeg akta ili dokumenta za koji se provodi savjetovanje, 

— očekivano vrijeme njegova donošenja ili usvajanja, 

— okvirno vrijeme provedbe internetskog savjetovanja, te 

— druge predviđene načine na koje se namjerava provesti savjetovanje, kao što su 
javne rasprave, distribucija nacrta propisa i dr. 


Mjesto savjetovanja je posebno određeno za tijela državne uprave koja savjetovanje s 
javnošću moraju provoditi preko središnjeg državnog internetskog portala za savjetovanja s 
javnošću, https://esavjetovanja.gov.hr/ 





Za ostala tijela koja su obveznici provedbe savjetovanja s javnošću, a to su država tijela, 
jedinice lokalne i područne (regionalne) samouprave i pravne osobe s javnim ovlastima 
određeno je da savjetovanja provode preko internetske stranice ili preko središnjeg državnog 
internetskog portala za savjetovanje s javnošću. Uređenje na ovakav način omogućuje da i 
ta tijela postupak savjetovanja provode preko središnjeg državnog portala za savjetovanje, 
ali im to nije obaveza. Bez obzira na način provedbe savjetovanja, svako tijelo treba na 
svojoj Internet stranici imati poseban odjeljak ili vijest o provedbi savjetovanja, kako bi se 
javnost upoznala s mogućnošću sudjelovanja. 


Tijela javne vlasti koja su obvezna provoditi savjetovanje s javnošću, savjetovanje trebaju 
provesti na način da objave nacrt zakona, općeg akta odnosno drugog dokumenta. Osim 
toga su u obvezi objaviti obrazloženje razloga i ciljeva koji se žele postići propisom. Uz 
objavu nacrta propisa i obrazloženja razloga i ciljeva koje se želi postići propisom, obveznici 
savjetovanja trebaju uputiti poziv javnosti da dostavi svoje prijedloge i mišljenja. 


Zakonom o pravu na pristup informacijama određeno je da su obveznici provedbe 
savjetovanja dužni provesti savjetovanje u pravilu 30 dana, a eventualno kraći rok mora biti 
opravdan i obrazložen. 

Zakonom o pravu na pristup informacijama propisan je postupak i obveze koje su obveznici 
savjetovanja s javnošću dužni učiniti nakon završetka zaprimanja prijedloga i mišljenja 
javnosti. Tijelo javne vlasti obvezno je po proteku roka za dostavu mišljenja i prijedloga, 
izraditi i objaviti na središnjem državnom internetskom portalu za savjetovanje s javnošću 
odnosno internetskoj stranici izvješće o savjetovanju s javnošću, koje obavezno sadrži 
zaprimljene prijedloge i primjedbe te očitovanja s razlozima za neprihvaćanje pojedinih 
prijedloga i primjedbi. Navedenom odredbom nije propisan rok za objavu izvješća te će 
navedenu odredbu u praksi tumačiti Povjerenik za informiranje, ali preporuča se da se isto 
objavi bez odlaganja i svakako prije slanja nacrta ondosno prijedloga akta u daljnju 
proceduru. 


Također je propisana obveza da izvješće o savjetovanju s javnošću nositelj izrade nacrta 
obavezno dostavlja tijelu koje usvaja ili donosi propis, opći akt ili dokument. Ista je posebno 
propisana Poslovnikom Hrvatskog sabora i Poslovnikom Vlade RH za tijela državne uprave 
kada kao stručni suradnici izrađuju nacrte zakona odnosno podzakonskih propisa. 


S obzirom da dokumentacija savjetovanja s javnošću predstavlja važnu dokumentaciju u 
postupku donošenja zakona ili drugog propisa, obveznici provedbe savjetovanja s javnošću 
trebaju postupati s tom dokumentacijom sukladno propisima o arhivskom gradivu, i to bez 
obzira je li dokumentacija u elektroničkom obliku ili na papiru, tijelo javne vlasti dužno ju je 
čuvati u skladu s propisima o arhivskom gradivu. 


Na kraju, kada se radi o podzakonskim propisima i općim aktima, kao i planskim 
dokumentima, valja napomenuti da akti interne primjene kojima se ne utječe na interese 
Korisnika nisu predmet savjetovanja, ali je preporučljivo provesti savjetovanje unutar tijela 
(npr. pravilnik o radu, godišnji plan rada i sl.). 





VAŽNO! Donijeti plan savjetovanja i redovito ga ažurirati! Provoditi savjetovanja za sve 
propise, kao i opće akte i dokumente _kada se njima utječe na interese korisnika! 





OSIGURAVANJE JAVNOSTI TIJELA JAVNE VLASTI 


Svrha javnosti rada iz članka 12. Zakona o pravu na pristup informacijama je omogućiti 
kontrolu rada i jačati odgovornost tijela javne vlasti. 


Člankom 12. Zakona o pravu na pristup informacijama propisana je obveza tijela javne vlasti 
da: 


v_ informiraju javnost o vremenu održavanja i dnevnom redu zasjedanja 
službenih tijela, načinu njihova rada te mogućnostima neposrednog uvida u 
njihov rad i 

v broju osoba kojima se može istodobno osigurati neposredan uvid u rad tijela 
javne vlasti, pri čemu se mora voditi računa o redoslijedu prijavljivanja. 

Tijela javne vlasti nisu dužna osigurati neposredan uvid u svoj rad kada se radi o pitanjima u 
Kojima se po zakonu javnost mora isključiti, odnosno ako se radi o informacijama za koje 
postoje ograničenja prava na pristup prema odredbama Zakona. 


Odredba članka 12. Zakona o pravu na pristup informacijama ne znači da pojedina 
zaintersirana osoba može prisiliti tijelo javne vlasti da omogući prisustvovanje sjednicama 
službenih tijela. Tijela javne vlasti trebaju omogućiti javnosti prisustvovanje sjednicama, uz 
prethodno određivanje broja osoba koje mogu prisustvovati sjednicama te vodeći računa o 
prostornim mogućnostima i zakonskim ograničenjima. Također bi se trebao objaviti način na 
Koji se zaprimaju pozivi za sudjelovanje, a redoslijed prijavljenih bi se trebao odrediti po 
datumu prijave. 


Javost rada prvenstveno je namijenjena za širu javnost koja želi izvršiti neposredan uvid u 
rad tijela javne vlasti koja su ujedno nositelji vlasti, kao što su Hrvatski sabor ili Vlada 
Republike Hrvatske, kao i predstavnička tijela lokalnih i područnih (regionalnih) jedinica 
(općinska i gradska vijeća, županijske skupštine, Gradska skupština Grada Zagreba). 


Međutim, ukoliko se djelokrug rada nekih stručnih tijela odnosi na obavljanje stručnih pitanja 
Kojima se ne odlučuje o temama značajnima za javnost, ciljana skupina je zainteresirana 
javnost u smislu zaposlenika, članova, korisnika, što istodobno ne isključuje sudjelovanje 
opće javnosti. 


Javnost rada treba promatrati zajedno sa člankom 10. stavkom 1. točkom 12. Zakona o 
pravu na pristup informacijama koji propisuje da su tijela javne vlasti obvezna na internetskim 
stranicama na lako pretraživ način i u strojno čitljivom obliku objavljivati zaključke sa 
službenih sjednica tijela javne vlasti i službene dokumente usvojene na tim sjednicama te 
informacije o radu formalnih radnih tijela iz njihove nadležnosti na kojima se odlučuje o 
pravima i interesima korisnika. 

IZVJEŠĆE O PROVEDBI _ ZAKONA _ O PRAVU NA _ PRISTUP 
INFORMACIJAMA 


Sva tijela javne vlasti, dužna su surađivati s Povjerenikom za informiranje te su dužna 
Povjereniku dostaviti izvješće o provedbi Zakona o pravu na pristup informacijama za 
prethodnu godinu najkasnije do 31. siječnja tekuće godine, što je propisano člankom 60. 
stavkom 2. Zakona o pravu na pristup informacijama. 


Povjerenik za informiranje do 31. prosinca tekuće godine određuje i na internetskim 
stanicama Povjerenika objavljuje sadržaj izvješća i način njegove dostave. 


Izvješće o provedbi Zakona dostavlja se putem aplikacije 'Pristupinfo', kojoj je pristup 
osiguran jedinstvenim korisničkim imenom i lozinkom. Aplikacija je dostupna na internetskoj 
stranici Povjerenika za informiranje htip://izvjesca.pristupinto.hr/ te istekom roka za dostvu 
izvješća o provedbi Zakona o pravu na pristup informacijama više nije moguće unositi 
izvješća. Međutim, pogodnost ove aplikacije je da tijela javne vlasti putem ove aplikacije 
tijekom godine mogu ažurirati i mijenjati podatke o svom tijelu ili službeniku za informiranje. 





Povjerenik podnosi Hrvatskome saboru izvješće o provedbi ovoga Zakona najkasnije do 31. 
ožujka tekuće godine za prethodnu godinu. 


Sastavni dio izvješća čine analiza i ocjena ostvarivanja prava na pristup informacijama i 
ponovne uporabe informacija u tijelima javne vlasti, podaci i analize o žalbenim predmetima, 
inspekcijskom nadzoru i počinjenim prekršajima zbog povrede prava na pristup 
informacijama i ponovnu uporabu informacija, te prijedlozi za otklanjanje nedostataka i 
nepravilnosti. Potpunost i točnost informacija koje tijela javne vlasti dostavljaju u sklopu 
godišnjeg izvješćivanja od presudne je važnosti za ocjenu kvalitete provedbe Zakona. 

POPIS PROPISA 


USTAV 


Ustav Republike Hrvatske (NN 56/90, 135/97, 8/98, 113/00, 124/00, 28/01, 41/01, 55/01, 
76/10, 85/10, 05/14) 

http://narodne-novine.nn.hr/clanci/sluzbeni/2010_07_85_2422.html 
http://narodne-novine.nn.hr/clanci/sluzbeni/2014_01_5_93.html 








ZAKONI 


Zakon o pravu na pristup informacijama (NN 25/13, 85/15), 
http://narodne-novine.nn.hr/clanci/sluzbeni/2015_08_85_1649.html 
http://narodne-novine.nn.hr/clanci/sluzbeni/2013_02_25_403.himi 
http://\www.pristupinfo.hr/wp-content/uploads/2015/08/ZPPI-nesluzbeni-procisceni-tekst.pdf 











Zakon o tajnosti podataka (NN 79/07, 86/12) 
http://narodne-novine.nn.hr/clanci/sluzbeni/2007_07_79_2483.html 
http://narodne-novine.nn.hr/clanci/sluzbeni/2012_07_86_1969.html 








Zakon o zaštiti tajnosti podataka (NN 108/96) 
http://narodne-novine.nn.hr/clanci/sluzbeni/1996_12_108_2091.html 





Opći porezni zakon 
http://www.porezna- 
uprava.hr/hr_propisi/_layouts/in2.vuk.sp.propisi.intranet/propisi.aspx#id=pro1 175 








Zakon o zaštiti osobnih podataka (NN 106/12- pročišćeni tekst) 
http://narodne-novine.nn.hr/clanci/sluzbeni/2012_09_106_2300.html 





Zakon o autorskom pravu i srodnim pravima (NN 167/03, 79/07, 80/11, 125/11, 27/11) 
http://www.dziv.hrffiles/File/zastita/zakon_autorsko_HR.pdf 





Zakon o općem upravnom postupku (NN 47/09) 
http://narodne-novine.nn.hr/clanci/sluzbeni/2009_04_47_1065.html 





Zakon o upravnim sporovima (NN 20/10, 43/12, 152/14) 
http://narodne-novine.nn.hr/clanci/sluzbeni/2010_02_20_483.html 
http://narodne-novine.nn.hr/clanci/sluzbeni/2012_12_143_3036.html 
http://narodne-novine.nn.hr/clanci/sluzbeni/2014_12_152_2858.himl 











PODZAKONSKI PROPISI 


Pravilnik o ustroju, sadržaju i načinu vođenja službenog upisnika o ostvarivanju prava na 
pristup informacijama i ponovnu uporabu informacija (NN 83/14) 
http://narodne-novine.nn.hr/clanci/sluzbeni/2014_07_83_1614.html 





Pravilnik o Središnjem katalogu službenih dokumenata Republike Hrvatske (NN 124/15) 
http://narodne-novine.nn.hr/clanci/sluzbeni/2015_11_124_2356.htmi 

Kriteriji za određivanje visine naknade stvarnih materijalnih troškova i troškova dostave 
informacije (NN 12/14) 
http://narodne-novine.nn.hr/clanci/sluzbeni/2014_01_12_231.html 





Ispravak kriterija za određivanje visine naknade stvarnih materijalnih troškova i troškova 
dostave informacije (NN 15/14) 
http://narodne-novine.nn.hr/clanci/sluzbeni/2014_02_15_316.html 





Pravilnik o sadržaju i načinu vođenja evidencije isključivih prava na ponovnu uporabu 
informacija (NN 20/16) 
http://narodne-novine.nn.hr/clanci/sluzbeni/2016_03_20_582.html 





EUROPSKA UNIJA 


Direktiva 2003/98/EZ Europskog parlamenta i Vijeća od 17. studenog 2003. o ponovnoj 
uporabi informacija javnog sektora 

http://eur-lex.europa.eu/legal- 
content/HR/TXT/HTML/?uri=CELEX:32003L0098&qid=1440422837494&from=EN 








Direktiva o izmjeni Direktive 2003/98/EZ Europskog parlamenta i Vijeća od 17. studenog 
2003. o ponovnoj uporabi informacija javnog sektora, 2013/37/EU 
htip://eur-lex.europa.eu/legal- 
content/HR/TXT/PDF/?uri=CELEX:32013L0037&qid=1440422707235&from=EN%20Nema% 
20HTML 








Uredba 1049/2001 Europskog parlamenta i Vijeća od 30. svibnja 2001. o javnom pristupu 
dokumentima Europskog parlamenta, Vijeća i Komisije 

http://eur-lex.europa.eu/legal- 
content/HR/TXT/PDF/?uri=CELEX:32001R1049&qid=1440422388622&from=EN 
htip://eur-lex.europa.eu/legal- 
content/HR/TXT/HTML/?uri=CELEX:52014XC0724%2801%29&from=HR 














VIJEĆE EUROPE 


Europska konvencija o ljudskim pravima i temeljnim slobodama 
http://conventions.coe.int 





Konvencija o pristupu informacijama, sudjelovanju javnosti u odlučivanju i pristupu pravosuđu 
u pitanjima okoliša (Aarhus 1998.) 
htip://narodne-novine.nn.hr/clanciimedunarodni/328856.html 

LISTA ZA PROVJERU ISPUNJENJA OBVEZE PROAKTIVNE OBJAVE 
INFORMACIJA 


v Jeste li na internetskoj stranci objavili sljedeće informacije? 


L] 
L] 


zakone i ostale propise koji se odnose na njihovo područje rada; 


opće akte i odluke koje donose, kojima se utječe na interese korisnika, s razlozima za 
njihovo donošenje; 


nacrte zakona i drugih propisa te općih akata za koje se provodi postupak 
savjetovanja s javnošću, u skladu s člankom 11. Zakona; 


godišnje planove, programe, strategije, upute, izvješća o radu, financijska izvješća i 
druge odgovarajuće dokumente koji se odnose na područje rada tijela javne vlasti; 


registre i baze podataka ili informacije o registrima i bazama podataka iz njihove 
nadležnosti i načinu pristupa i ponovne uporabe; 


informacije o javnim uslugama koje tijelo javne vlasti pruža, na vidljivu mjestu, uz 
poveznicu na one koje pruža elektroničkim putem; 


podatke o izvoru financiranja, proračun, financijski plan ili drugi odgovarajući 
dokument kojim se utvrđuju prihodi i rashodi tijela javne vlasti te podatke i izvješća o 
izvršenju proračuna, financijskog plana ili drugog odgovarajućeg dokumenta; 


informacije o dodijeljenim bespovratnim sredstvima, sponzorstvima, donacijama ili 
drugim pomoćima, uključujući popis korisnika i visinu iznosa; 


informacije o postupcima javne nabave, dokumentaciju potrebnu za nadmetanje, 
informacije o izvršavanju ugovora i druge informacije za koje postoji obveza 
objavljivanja sukladno zakonu kojim se uređuje javna nabava; 


obavijesti o raspisanim natječajima, dokumentaciju potrebnu za sudjelovanje u 
natječajnom postupku te obavijest o ishodu natječajnog postupka; 


informacije o unutarnjem ustrojstvu tijela javne vlasti, s imenima čelnika tijela i 
voditelja ustrojstvenih jedinica i njihovim podacima za kontakt; 


zaključke sa službenih sjednica tijela javne vlasti i službene dokumente usvojene na 
tim sjednicama te informacije o radu formalnih radnih tijela iz njihove nadležnosti na 
Kojima se odlučuje o pravima i interesima korisnika; 


obavijest o načinu i uvjetima ostvarivanja prava na pristup informacijama i ponovnu 
uporabu informacija na vidljivu mjestu, s podacima za kontakt službenika za 
informiranje, potrebnim obrascima ili poveznicama na obrasce te visinom naknade za 
pristup informacijama i ponovnu uporabu informacija, sukladno kriterijima iz članka 
19. stavka S. ovoga Zakona; 


odgovore na najčešće postavljena pitanja, o načinu podnošenja upita građana i 
medija, kao i ostale informacije (vijesti, priopćenja za javnost, podaci o aktivnostima), 
U svrhu informiranja javnosti o svom radu i ostvarivanju njihovih prava i izvršavanju 
obveza. 

OBRASCI 


Obrazac br. 1 
UPISNIK 


O ZAHTJEVIMA, POSTUPCIMA | ODLUKAMA O OSTVARIVANJU PRAVA NA PRISTUP 
INFORMACIJAMA |I PONOVNU UPORABU INFORMACIJA 


TIJELO JAVNE VLASTI 


GODINA 

stranica br. 


Redni broj zahtjeva Vrsta zahtjeva 


Klasifikacijska oznaka Urudžbeni broj/evidencijski broj 


Datum primitka zahtjeva Način podnošenja zahtjeva 


Podnositelj zahtjeva (ime i prezime / naziv, adresa / sjedište, kontakt telefon i/ili adresa e- 
pošte) 


Informacija koja se traži (podaci koji su važni za prepoznavanje informacije) 





93 


Primjena Zakona o o pravu na pristup informacijama 
Priručnik za službenike za informiranje u tijelima javne vlasti, Zagreb, 2016 


stranica br. 


Odluka o zahtjevu, pravna osnova i datum 
DJELOMIČNO ; OBUSTAVLJE IZDANA 
USVOJEN NE VOvEN ODBIJEN ODBAČEN USTUPLJEN 1 kegeruBak | &BAv jest 


Odluka prvostupanjskog tijela po žalbi 


Odluka drugostupanjskog tijela po žalbi 


Odluka Visokog upravnog suda Republike Hrvatske po tužbi 


Visina naknade iz članka 19. Zakona o pravu na pristup informacijama 


Napomena 

Obrazac br. 2 


ZAHTJEV ZA PRISTUP INFORMACIJAMA 


Podnositelj zahtjeva (ime i prezime / naziv, adresa / sjedište, telefon i/ili e-pošta) 


Naziv tijela javne vlasti / sjedište i adresa 


Informacija koja se traži 


Način pristupa informaciji (označiti) 


neposredan pristup informaciji, 

pristup informaciji pisanim putem 

uvid u dokumente i izrada preslika dokumenata koji sadrže traženu informaciju, 
dostavljanje preslika dokumenata koji sadrži traženu informaciju, 

na drugi prikladan način (elektronskim putem ili drugo) 





(mjesto i datum) (vlastoručni potpis podnositelja zahtjeva) 


Napomena: Tijelo javne vlasti ima pravo na naknadu stvarnih materijalnih troškova od podnositelja 
zahtjeva u svezi s pružanjem i dostavom tražene informacije. 


Pravo na žalbu 

Ukoliko tijelo javne vlasti ne riješi zahtjev u roku od 15 dana, odnosno u zakonskim slučajevima 
produženja roka za rješavanja zahtjeva za dodatnih 15 dana, o kojem produženju je pravovremeno 
obavijestilo podnositelja, podnositelj zahtjeva ima pravo izjaviti žalbu Povjereniku za informiranje. 


Podnositelj zahtjeva ima pravo izjaviti žalbu Povjereniku za informiranje ukoliko je nezadovoljan 
donesenim rješenjem tijela javne vlasti. 

Obrazac br. 3 


ZAHTJEV ZA DOPUNU ILI ISPRAVAK INFORMACIJE 


Podnositelj zahtjeva (ime i prezime / naziv, adresa / sjedište, telefon i/ili e-pošta) 


Naziv tijela javne vlasti / sjedište i adresa 


Informacija koja se traži 


podnio/la sam zahtjev za pristup informaciji gore navedenom tijelu javne vlasti 
sukladno članku 18. stavku 1. Zakona o pravu na pristup informacijama (NN 25/13 i 85/15) kojim sam zatražio/la 
dostavu informacije (navesti koja je informacija zatražena): 


Budući da sam dana zaprimio/la informaciju koja nije ona koju sam zatražio/la ili je 
nepotpuna (zaokružiti), molim da mi se sukladno odredbi članka 24. stavka 1. i 2. Zakona o pravu na pristup 
informacijama dostavi dopuna odnosno ispravak sljedećih informacija: 


Način pristupa informaciji (označiti) 


neposredan pristup informaciji, 

pristup informaciji pisanim putem 

uvid u dokumente i izrada preslika dokumenata koji sadrže traženu informaciju, 
dostavljanje preslika dokumenata koji sadrži traženu informaciju, 

na drugi prikladan način (elektronskim putem ili drugo) 





(mjesto i datum) (vlastoručni potpis podnositelja zahtjeva) 
Napomena: Tijelo javne vlasti ima pravo na naknadu stvarnih materijalnih troškova od podnositelja 
zahtjeva u svezi s pružanjem i dostavom tražene informacije. 

Pravo na žalbu 
Ukoliko tijelo javne vlasti ne riješi zahtjev u roku od 15 dana, podnositelj zahtjeva ima pravo izjaviti 


žalbu Povjereniku za informiranje. 


Podnositelj zahtjeva ima pravo izjaviti žalbu Povjereniku za informiranje ukoliko je nezadovoljan 
donesenim rješenjem tijela javne vlasti. 

Obrazac br. 4 


ZAHTJEV ZA PONOVNU UPORABU INFORMACIJA 


Podnositelj zahtjeva (ime i prezime / naziv, adresa / sjedište, telefon i/ili e-pošta) 


Naziv tijela javne vlasti / sjedište i adresa 


Informacija koja se želi ponovno upotrijebiti 


Način primanja tražene informacije (označiti) 


L] _uelektronskom obliku 
L] 


Svrha u koju se želi ponovno upotrijebiti informacije (označiti) 


LI komercijalna 
LI nekomercijalna 





(mjesto i datum) (vlastoručni potpis podnositelja zahtjeva) 


Napomena: Tijelo javne vlasti ima pravo na naknadu stvarnih materijalnih troškova od podnositelja zahtjeva u 
svezi s pružanjem i dostavom tražene informacije. 


Pravo na žalbu 

Ukoliko tijelo javne vlasti ne riješi zahtjev u roku od 15 dana, odnosno u zakonskim slučajevima produženja roka 
za rješavanja zahtjeva za dodatnih 15 dana, o kojem produženju je pravovremeno obavijestilo podnositelja, 
podnositelj zahtjeva ima pravo izjaviti žalbu Povjereniku za informiranje. 


Podnositelj zahtjeva ima pravo izjaviti žalbu Povjereniku za informiranje ukoliko je nezadovoljan donesenim 
rješenjem tijela javne vlasti. 

Obrazac br. 5 


Poziv za ispravak zahtjeva - članak 20. stavak 2. Zakona o pravu na pristup informacijama 


TIJELO JAVNE VLASTI 
KLASA: 

URBROJ: 

mjesto, datum 


Korisnik prava na pristup informacijama 
(adresa) 


Predmet: (IME | PREZIME/NAZIV STRANKE) 


- ispravak zahtjeva za pristup informacijama, traži se 


Dana (navesti datum) zaprimljen je Vaš zahtjev za ostvarivanje prava na pristup kojeg ste podnijeli/la 
(naziv tijela javne vlasti). 


Pozivamo Vas da u roku od 5 dana od dana zaprimanja ovog poziva otklonite sljedeće nedostatke: -( 
navesti koje nedostatke je potrebno ispraviti prema članku 18. stavku 3. Zakona o pravu na pristup 
informacijama). 


Ukoliko navedene nedostatke ne ispravite u navedenom roku, Vaš zahtjev ćemo odbaciti kao 
nerazumljiv ili nepotpun. 


S poštovanjem, 


Službenik/ca za informiranje 

Obrazac br.6 


Rješenje o odbacivanju zahtjeva — članak 20. stavak. 2. Zakona o pravu na pristup 
informacijama — nepotpun ili nerazumljiv zahtjev 


TIJELO JAVNE VLASTI 
KLASA: 

URBROJ: 

mjesto, datum 


Na temelju članka 20. stavka 2. Zakona o pravu na pristup informacijama (, Narodne novine“, 25/13. i 85/15.) u 
povodu zahtjeva korisnika prava na pristup informacijama (ime/naziv, adresa), Službenik/ca za informiranje 
(tijela javne vlasti) donosi (donijela je) 


RJESENJE 
Odbacuje se zahtjev korisnika prava na pristup informacijama (naziv/ime) od (datum) za ostvarivanje prava na 
pristup informacijama (opis zatražene informacije). 
Obrazloženje 
Korisnik prava na pristup informacijama (ime/naziv) iz (adresa), podnio/la je dana (navesti datum) zahtjev 
tijelu javne vlasti (navesti naziv tijela javne vlasti) za ostvarivanje prava na pristup informacijama — (navesti 


koju informaciju je korisnik zatražio). 

Uvidom u dostavljeni zahtjev utvrđeno je da ima nedostatke i to: (navesti koje — sukladno članku 18. Zakona). 

Podnositelj zahtjeva je od strane ovog tijela pozvan da navedene nedostatke ispravi u roku od 5 dana od 

zaprimanja poziva. Uvidom u dostavnicu o zaprimanju poziva vidljivo je da je podnositelj zaprimio poziv dana 

(navesti datum) i da nije u ostavljenom roku učinio (obrazložiti što). 

Slijedom navedenog, a sukladno članku 20. stavku 2. Zakona o pravu na pristup informacijama, riješeno je kao 

u izreci. 

Uputa o pravnom lijeku: 

Protiv ovog rješenja može se izjaviti žalba Povjereniku za informiranje u roku od 15 dana od dana dostave 

rješenja. Žalba se izjavljuje putem tijela javne vlasti. Sukladno članku 19. Zakona o pravu na pristup 

informacijama u postupcima ostvarivanja prava na pristup informacijama se ne plaćaju upravne pristojbe. 
Službenik/ca za informiranje 

Dostaviti: 

Korisnik prava na pristup informacijama 

Pismohrana 

Obrazac br. 7 


Ustupanje zahtjeva - članak 21. Zakona o pravu na pristup informacijama 


TIJELO JAVNE VLASTI 
KLASA: 
URBROJ: 
mjesto, datum 
Nadležnom tijelu javne vlasti 


PREDMET: IME I PREZIME/NAZIV STRANKE 
zahtjev za pristup informacijama, ustupa se 


Korisnik prava na pristup informacijama (ime/naziv) iz (grad i adresa), podnio je (navesti 
datum) zahtjev za ostvarivanje prava na pristup informacijama, vezan uz (opis tražene informacije). 

Sukladno članku 21. stavak 1. (ili stavak 2) Zakona o pravu na pristup informacijama 
(,Narodne novine“, broj 25/13. i 85/15.), u prilogu dopisa ustupamo Vam predmetni zahtjev na daljnje 
nadležno postupanje jer ovo tijelo javne vlasti ne posjeduje zatraženu informaciju (navesti razlog). 


S poštovanjem, 
Službenik/ca za informiranje 
Privitak: kao u tekstu 


O tome obavijest: 
Korisnik prava na pristup informacijama 

Obrazac br. 8 


Odluka o osnivanju radne grupe za provedbu testa razmjernosti i javnog interesa 


TIJELO JAVNE VLASTI 
KLASA: 

URBROJ: 

mjesto, datum 


ODLUKA 
o osnivanju Radne grupe za provedbu testa razmjernosti i javnog interesa 
|. 
Osniva se Radna grupa za provedbu testa razmjernosti i javnog interesa u postupcima pokrenutima na 
zahtjev stranke za pristup informacijama tijela javne vlasti (naziv). 
|I. 


Članovi Radne grupe iz točke I. ove Odluke su: 


službenik za informiranje u tijelu javne vlasti (naziv) 

predstavnici unutarnje ustrojstvene jedinice tijela javne vlasti (naziv) koja posjeduje zatraženu 
informaciju, odnosno iz čijeg je djelokruga zatražena informacija i 

službenici tijela javne vlasti (naziv) - pravnici 


Ova Odluka stupa na snagu danom donošenja. 


DOSTAVITI: 

